Santa Teresa Ikastolan eta Santa Marina ludotekan sartu dira lapurtzera | Mondraberri Arrasateko Ataria\nHasiera Albisteak Santa Teresa Ikastolan eta Santa Marina ludotekan sartu dira lapurtzera\nSanta Teresa Ikastolan eta Santa Marina ludotekan sartu dira lapurtzera\nHorretarako beheko solairuetako kristal batzuk apurtu dituzte. Udaltzaingoa eta Ertzaintza bertaratu dira.\nGaur arratsaldeko 19:20 aldera Santa Marinako Toki-Argiko eraikinean eta Santa Teresako Arizmendi Ikastolan lapurtzera sartu dira. Horretarako gutxienez bi eraikinetako beheko solairuetako bi leiho puskatu dituzte. Ertzaintzak azaldu du erasoetan “bi pertsonak parte hartu dutela, eta bertatik ihes egin dutela”.\nUdaltzaingoa eta Ertzaintza laster batean bertaratu dira, eta ikerketa zabalik dago. Ertzaintzak azaldu digunez ludotekan “ez da lapurretarik gauzatu”. Ikastolaren kanpoaldean, apurtutako kristalaren ondoan, telebista aparailu bat aurkitu dute. Antza, lapurrak aparailu hori osten saiatu dira.\nIkastolako kristal bat apurtuta.\nUdaltzaingoa Ikastolaren inguruan.\nKristala apurtuta Toki-Argi ludotekan.\nErtzaintza Toki-Argiko ludoteka inguruan.\nAlbistea osatzen gabiltza\nJoserra 2020-04-10 At 19:43\nNon dago fiskala, Maria? Konfinatuta, zure promesak bezela\nEñaut 2020-04-10 At 21:03\nSeguru lapurrok, atzo Musakolan kotxe batetan zihozen hiruren artekoak zirela. Ea behingoz norbaitek merezitakoa ematen dien. Komunidadearen aurkako coronavirus bat dira aspalditik.\nAlde Zaharretik 2020-04-10 At 21:22\nLapurreten arazo hau eternizatzen ari da. Alkateak egoera kontrolatuta, gazteak identifikatuta eta hitz politez osatutako lanketa egingo zigula zin egin zigun. Akordatzen zarete hauteskunde garaian zenbat polizia bidali zituen alkateak? Eta orain zer? Arrasatearrok ez dugu hau merezi!\nEñaut 2020-04-10 At 23:48\nDanok dakigu lapurrok nortzuk dien. Danok dakigu zelan deitzen dien ta nun bizi dien. Mondrauen dauen beste borrokalari egonda, coronavirus hauei behingoz alto emuteko gai ez da inor? Ez ihes egin? Ez izutu?\nHerritar bat 2020-04-11 At 02:07\nGure komertzioaetan lapuretak, autoetan lapurretak, garajetan lapurretak. Eta beti beedinak. Noiz arte María Anderea? Denok dakigu zeintzuk diren lapurrak. Ondorioak herritarrek jasatzen dugu: lapurreten ondorioko destrozoak. Baiñu publikoak itxita ( aldai eta Momterronekoa) sakeleko telefonoen lapurretak… Eta beti berdiñak dirá, Niri zeinek ordaindu behar dit lapurturiko sakelako telefonoa? Gainera kalean ikusi eta beraien irainak jaso behar. Zenbat hilabete daramagu arazo berberarekin? Noiz arte? Gainera María anderea ez dezu ixiltasuna baino deklaratzen? LOTXAGARRIA\nTximino 2020-04-11 At 03:53\nJustizia ofizialak funtzioetan ez daunien zartako sorta batek lan oso eraginkorra ein leike. Jakina, hortarako prest daguan jendia bida, eta Mondran halakuak azken bolada hontan ez die ageri. Pena handixa!\nJoserra 2020-04-11 At 07:47\nArrasaten Maria eta bere gobernue sartu eta hortik 3 bat urtera lapurreten kontu hau hasi zan. Antza danez garai baten abiasau jatien eta esan zutzien gazte batzukin lanketia ein biher zala egoeriek okerrera ez zein ein. Alkatiek fiskalak, prentsaurrekuek, munizipalak… atera zittuen argazkixetan. Berak be bazekixen fiskalana etzoiela inora eta garai hartako munizipal burua jubilau ein biher zala, baine fotografixarako ederto etorten jakon. Herritxarrekin etzauen lanketaik ein eta herri eragile ezberdinekin ezta, horrek lan asko eta argazki gutxi ematen dauelako; ondorixoz boto gutxiau.\nTximino, ez inoi ezer eskatu eta gure badozu hasi zu zartatekuak umuten. Oin arte inok ezbutzie emun ganorazkoik, zeozegatik izengo da. Eta ez dot txarto ikusten herri mailako lanketa bat, baina, uste dot herrixak instituzinue salbau biher badauela, institusio hori ez da balekua.\nEtxebe 2020-04-11 At 08:04\nEz dakit, Tximino, zeintzuk diren aipatzen dituzun herritar horiek. Zaplasteko edo paliza on batek beharbada gauzak lasaituko lituzke, zer uste duzu ez dutela jaso ala? Drogaren menpe daude eta bihar droga gehiagoren beharrean sentituko dira. Denboraren poderioz hau herri mailako arazo bihurtu da. Orain herri mailako erantzun bat behar da eta seguru aski palizek eragina izan dezaketen arren, nik ez dut nahi horrelako irtenbiderik Arrasatear moduan. Harrigarria litzateke PNVren inguruko lobbyetatik Mondra borrokazale bat aldarrikatzea, haientzat isunak, mehatxuak eta debekuak ezarri diren ostean. Mariak gaizki egindakoak oin ez inoren bizkargainean utzi\nEñaut 2020-04-11 At 08:29\nEtxebe, ez dozu ukatuko argi dagoela Arrasateko zein lobby pozten dan, zuk aipatzen dituzun drogazale hoiek lapurreta bat egin dutela agertzen dan bakoitzean. Kasik ematen du sustatzaileak ere lobby horretakoak direla.\nMaria 2020-04-11 At 08:39\nBatenbatek uste du norbait pozten dela? Benetan Eñaut? Nik uste iñor, ez dakit zergatik diozun hori, lanketa sakona behar da. Denok pairatzen ditugu eta lapurreta eta eraso hauek, batzuk ( ostalari, merkatari eta hainbat herritar) beste batzuk baino gehiago.\nJoserra 2020-04-11 At 08:51\nBai Enaut, hereneguneko 3 pertsona horreik herri eragiletako errefente die… Isildu hai! Beitu, Maria ez balitz irtengo prentsara irteten dan moduen ezingo jakon ezer leporatu. Berak gauza arriskutsu bat ein dau krisietan oso arriskutsue dana; publizitatia ein botuek irabazteko eta ez herrixangaitxik lan eitxeko. Hori itxen dau botuak ematen dotzalako baina herrixandako ez da bape ona\nEñaut 2020-04-11 At 08:58\nJoserra, hi moduko autoritarixuen aurrian ez nok sekula ixilduko!\nJoserra 2020-04-11 At 09:18\nEnaut, modu batien o bestien erreferentzi argi bat ein dozu batzuk lapurketen sustatzailiak diezela insinuatuz. Hor bota dozu hereneguneko 3 pertsonak bateobatzun interesak betetzen dabizela, eta falsua da, mundu danak daki hori. Eta aldi berian Marian hanka sartziak justifikatzen zabiz berai erantzukizun danak kenduz. Hemen lapurrak danok dakigu zeintzuk diezen eta sortu dan boliakin zeoze ein bieko da. Autoritatea gezurrekin darabilenai zuk esango dozu zelan deitzen jakon… Marian gestino txarra justifiketan saiaketan zarenian gestino txarra agerixauan ixten dozu. Lana ein bieda eta ez argazkiz-argazki ibili.\nEñaut 2020-04-11 At 09:24\nFaltsua da? Leirutakuak leiruta, nik etxauket ain argi lobyyren bat ez ote dan sustatzailia.\nTximino 2020-04-11 At 09:31\nHalako obsesiñue ikusten dot kontu hau politikarekin lotzeko. Nik ez dot kontu hau politikarekin lotzeko erabiltzen, kalien igerten dan inseguritate sentzasiñu tristiaz lotzeko baizik. Eta honek gaztiak gaixoak, drogamenpeko eta gure dozuen dana izan leikez, baina horretaz gain narrusendo, harroputz eta okerrak be badie. Eta penia emoten badau be, justiziak ez dau funtzionetan, beraz bide alternatiboak topau bikodie zuzenketako.\nNi adinagatik ez nago zartatekuak emoteko moduen, baina goguak…\nAlde Zaharretik 2020-04-11 At 09:51\nGuztiz ados tximino. Kontua da herritar bat edo batzuk beraiengana joanez gero eta paliza bat emanda, herritarra irtengo dela kaltetua. Baina zeintzuk eta zenbat dira? Hortan ere gezurra esan zigun alkateak, herritar gisa informazio sekretu eta klasifikatua edukitzeko ahaldun den pertsona bakarrenetarikoa herrian.\nInstituzioak horretarako daude, hau geldiarazteko. Ez da politikara eramatea bakarrik, politikagintzatik erantzun behar zaio. Zertarako nahi dugu herriko arazoak konpontzen ez duen alkate bat?\nNi ere nazkatuta nago lapurretekin zeren eta nire oso inguruko jendeari tokatu zaio sufritzea. Eta lehendabiziko errudunak beraiek dira, hori oso argi geratu dadila, eta sekulako narrua dute! Hori esanda gobernuaren gestio txarra agerian gelditzen dabil eta Arrasatear asko aspertzen ari gara argazki eta gezurrena. Eta hau ere errealitate bat da. Hori besterik ez tximino.\nErramun 2020-04-11 At 11:01\nBaina Bergarako epaileek behin eta berriro kalean uzten badituzte? Kinki horiek kartzelan sartzeko agindua ez badute ematen? Arazoa politiko-judizala da, ez soilik alkatetza “gestionatzeko” moduarena.\nEta ” Musakolako atxiloketaren” inguruko audioan entzuten dena egia bada( biluzi arazi zituztela kinkiak) agian epaileak udaltzainen kontrako erabakiren bat har dezake. Eta herritar batzuk autodefentsa neurriren bat hartzen badute ere arrisku bera har dezakete. Nortzuk diren delinkuente horiek behin eta berriro aske utzi dituzten epaileak jakinarazteak lagunduko luke?Alkatearekin balizko akordio hori sinatu zuen fiskala nor izan zen?\nOndo legoke guzti hori jakitea, baina uste dut kritikoagoak izan beharko ginatekeela Espainiako sistema judizialarekin eta Bergarako Epaitegiarekin.\nEta kasu honetan, zorte onena opa diet Musakolako atxiloketan parte hastu zuten udaltzainei.\nKepa 2020-04-11 At 11:39\nErrudunak lapurrak diela ez dau inungo dudarik, eta hauek aske geratzen laguntzen dauienak baita, Bergarako epaitegia barne, baina hauek defendatzen dituzten abokatuak be errudunak die.\nGazte hauek ez daue behar programa berezia beraientzat, behar dauiena da kartzelan egotea, desintokzikatzen egon die eta ez dauiela nahi ematen dau eta.\nEtxebe 2020-04-11 At 11:45\nHor dago arazoa, Erramun. Datu errealak eta zintzoak baino alkatearen argazkiak eta titular antzuak ditugula. Nahiz eta diozun “kinkiak” gutxi gora behera zeintzuk diren jakin, ez dakigu zenbat diren, ez zeintzuk aritzen diren zuzenean lapurtzen. Zeren inork ez du sinesten betiko hirurak badira eta arrapatzen badituztela epaile batek ez dituela behin behinean kartzelan sartzen. Baina ez zuk ez nik ez dakigu, daturik ez dugulako.\nAlkateak bere garaian erabaki zuen fiskalarengana jotzea eta maniobra horrekin, herria desinformatuta egotea. Badakizu zer Erramun, ez dakigula ezer. Soilik dakigu alkateak noiz eta norekin ateratzen dituen argazkiak. Eta Mondraberrigatik ez balitz ez genuke lapurreten berri izango (gauza askokin pasatzen zaigun bezala).\nAlkateak herriaren laguntza eskatzen du, baina aldi berean herriari informazioa eskutatzen dio eta zuk Erramun oso ondo dakizu zein printzipiori egiten dio errefentzia: despotismoari, alegia.\nEta nago datuen izkutaketa ez dugula soilik gai honetan soilik pairatzen. Eta lehen baten batek aipatu duen moduan, egiak izkutatu eta Arrasate fantastiko bat saldu nahi horretan botuak irabazten ditu alkateak, kasu honetan Arrasatearron segurtasunaren kontura.\nKepa 2020-04-11 At 12:01\nErrudunak lapurrak die, baina baita honek libre egoten lagundu dauien danak. Bergarako epaitegia, fiskala eta defendatu ditxuzten abokatuak baita, ze hauengatik ez bazan, egon biar dien tokixan egongo zien, Kartzelan. Ze ulertuta daukotenagaitxik desintokzikatzen egon die baina ez daue nahi. Orduan euren tokixa da kartzela, eta hori holan ez da fiskaltza, epaile eta defentsako abokatuengatik.\nErramun 2020-04-11 At 13:00\nBarkatu Etxebe baina kosta egiten zait esaten duzuna ulertzea honako hau “Zeren inork ez du sinesten betiko hirurak badira eta arrapatzen badituztela epaile batek ez dituela behin behinean kartzelan sartzen”. Zer esan nahi duzu sistema judizialak ondo funtzionatzen duela eta Arrasateko delikuenteak kartzelan sartu dituela Bergarako epaileak?\nAlkateak Fiskalarekin egindako akordio horrekin herria desinformatuta egotea lortu du? Hori posible da? Nor den fiskal hori jakitea posible da? Zein izan daiteke alkateak gordetzen duen informazioa? Tribunaletan salatzeko moduko portaera izan daiteke?\nArgazkiez eta fantastikotasunaz ez dakit zer esan baina uste dut gaitik ateratzea dela.\nEtxebe 2020-04-11 At 13:39\nesaten ari naizena ondokoa da:\n1-Ez zuk (herritar xume bat baldin bazara) ezta nik ere ez dakigu zenbat lapur diren, ez talde bat den ala gehiago diren.\n2-Epaitegiek ez dakit funtzionatzen ote duten ala ez, baina justizia administrazioara jotzen lehena bera izan zen eta fiskalaren gaia publizitatu zuena alkatea izan zen. Epaitegiek egindako lanaren inguruan zuk zer dakizu ba? Zerbait baldin badakizu bota ezazu, guk agintariek dioskutena dakigu (ezer gutxi) eta datuak baino inpresioak dakizkigu. Psikologo, pedagogo, hezitzaileekin… sortutako mahai bat eratu zezakeen Mariak, baina publikoari begira dotoreagoa da fiskalaren bueltako errelato bat eraikitzea lan asko egin eta argazkirik onartuko ez zukeen balizko mahai hori osatzea baino.\n3-Alkateak fiskalaren mahai gaineratzearekin politika egiteko modu bat zehaztu zuen. Zuk ondo diozun bezala ez dakigu hori egia ote den ere. karpeta bat erakutsi zuen agintari boteretsu baten antzera udaltzain bi alboan zituela, publizitarioki ondo markatutako albistea. Horrek botoak eman zizkion, eta ondorioa: guk ez jakitea zer ari den gertatzen (pentsa prentsan agertu ez diren lapurretak ere badirela).\n4-Zein datu dakizu zuk eta daki herriak? Datu errealak ezkutatzen dira edo saiatzen dira behintzat. Mondraberrigatik ez balitz baten batek pentsatuko luke Arrasaten ez dagoela lapurretekin arazorik.\n5-Eskatzen duguna argia da, norbaitek zerbait egin dezala lapurreten gaiaren inguruan. Badago amorrutik zaplastekoak planteatzen duenik, baina ezin zaio herritarrari pisu hori eman udal gobernua argazkiz-argazki gaiari ganoraz eutsi ez dionean.\nOrain dela urte batzuk arazo hau etorriko zela aurreikusi zitekeen (Mariak hori bazekien baina bere lehentasunak beste batzuk ziren), etorri zen, egonkortu zen eta orain lakra amaitgabe bat bilakatu da. Udal gobernuari argazkiak egiteari utzi eta lan egin dezala eskatzea gaitik ateratzea dela deritzozu? Ba, tira,, ikusten denez askoren ustez ez.\nErramun 2020-04-11 At 15:48\nPsikologo, pedagogo, hezitzaileekin… sortutako mahai bat eratu zezakeen Mariak.\nEz dakit alkateak aholku hori onartuko dizun Etxebe, ez eta kinkiek mahai horren babespean artatzea onartuko luketen ere. Egoera ekonomikoa egokiena ote den ere zalantzak ditut, holako proposamena plazaratzeko. Hau da momentua psikologo, pedagogo eta hezitzaileak … kontratatzeko? Benetan uste duzu aditu horiek arazo hau konponduko dutela?Espaniako sistema judiziala eta kinki hauek kalean uzten dituzten epaileak bakean utziko ditugu?\nIruditzen zait Arrasateko politikari asko daudela zure proposamen horren alde, gehien bat ezkerrekoak. Baina gauden egoeran dirua horretara bideratzea….\nEtxebe 2020-04-11 At 16:45\nEa oraingoan Erramun,\norain dela laupabost urte, Mariak, hezitzaile, irakasle, pedagogo, psikologo, udaltzainburuei… kasu egin balie bola hau ez litzateke hain lodi egongo. Zuk “kinki” deritzozun horietako batzuk orain dela 4-5 urte 15 urteren bueltan zituzten. Eta Mariak jakin bazekien zer zetorren. Zeren eta merkatariek sufritu aurretik, hezitzaile, udaltzain eta irakasle askok jasan behar izan zuten beraien jarrera oldarkorrak.\nIaz, hauteskunde garaian, alkateak bazekien lapurreten gaiak eztanda eginda ziola eta erdi/gezur, datuen izkutakea, fiskala gora eta fiskala behera botoak irabazi zituen Arrasatear merkatari eta tabernarien kalterako.\nOrain bola lodiegi dago. Seguru irtenbide zaila duela. Eta epaileen kontuan ez dizut arrazorik kenduko, ikusten dut nik baino informazio gehiago duzula eta (nik ez dakit zer egiten ari diren epaileak gai honekin, ez dut informazio fidagarririk inon aurkitzen). Hala ere, nik ez dut epailerik ikusi gai honen inguruan prentsaurreko publizizta eta ez-informatiboak ematen, Maria ordea, bai.\nHorregatik diot publizitateari garrantzia eman beharrean herritarrentzat eta herritarrekin lan egingo balu korapilo batzuk azkarrago askatuko lituzke. Baina berak politika botoei begira egiten du (legitimoa dela). Orain, marketing politikoaren atzean lanik ez badago horrelakoak gertatuko zaizkio gai honekin eta guztiekin, funtsean lan falta dagoelako.\nJoserra 2020-04-11 At 17:00\nErramun bajakixau epailiek eta zelakuak dittuken, euskaldunok batipat! Baina horrek etxok justifiketan alkatiek dauken konportamentue. Sekula ikusiko dok nunbaitten lanien eta fotografixen ez agerketan? Ez, ezta? alderantziz en kanbio bai, fotografixara agertu eta gero hanka ein.\nLapurreten gaixez ez dok ezebe preokupau, nire koñatien dendara sartu zittuan baina bera agertu be etxuan ein. Gero prometiru juan laguntzak merkatarixendako lapurretei aurre itxeko, hori be ezebe. Gero agertu zuan prentsaurrekuen munizipalaz eta han esan zittunak eta ezer esatia, pareko. Emun zittuen datu batzuk be gustauko litzakienak jakittie egixek ote zien. Beti argazkixe perfektua eta notizie ondo neurtute. Baina hortik aurrera bapez Erramun, bapez.\nHik Erramun hire iritzixa euikok baina nire ustez Mariak eta bere gobernuak etxok bape ondo gestionau egoerie, eta kaltetuei eta herrittarroi datu asko falta jaku.\nBerak ikusiko jok, baina sensasinua jaukat jentie konturaketan hasi dala ke las cosas no cuadran en el discurso de la alcaldesa.\nBeste Herritar bat 2020-04-11 At 18:11\nGuztiz ados Joserra.\nEsan biot Mariak bakarrik jartzen ditxu bere ahalmen guztixak kartelak eta pankartak kentzen, tabernak puteatzen sonografuekin ( Nolan ez da bajau biher gaba girua Arrasaten ixten badabe taberna asko ordubixetan? Atxabalta bertan baten askoz be flexibliauak die adib), edo Txosnaguniak ekonomikoki urtero itotzen.\nErramun 2020-04-11 At 18:17\nEmun zittuen datu batzuk be gustauko litzakienak jakittie egixek ote zien.\nZehaztu datu horiek mesedez.\nOrain bost bat urte hasi zuan kinki honein problemie? 15 urterekin ze ikastetxetan jauzan? Nortzuk zittuan euren tutoriek? Ze txosten ero jazak estudiantiek zien denporakuek? Ikastetxietan etxak psikologo, pedagogo eta holakuen faltaik. Ta horreik frakasau bajuen zeatik pentzau bijuau beste psikologo eta pedagogo batzuk zeozer konsegiruko dauela.\nEta munizipalen jefiek ze informe in juan bere denporan honen gainien abixetako? Informe hori erakusteko moruen zaze? Bolie haundixaue inddok horreatik? 2020ixen hainbeste konfiantza eukittie Arrasateko “udaltzainburuen txostenien” harrigarrixe ittejatak, eta enak idea hori erosteko.\nEta bai datuek falta jakuk, horretaiko kinkixek inddako lapurretak tapetan ibili zienak be bajazak, zeatik eztozue itten inbestigasiño bat horren inguruen ikastetxietan? Hori be tapau inddok baña tapetan ibili zienak zeintzuk zien zabalketie be igual etxatiek komeni.\nMariak txarto gestionau dauela asuntue, etxakixat, nik etxuat tipa hori defendiruko. Eta fotografixatan urtetie gusteta jakok, baña gure herritar askori bebai berekin urtetie, ze geixenetan bakarrik etxok urteten, ondo inguratute normalien.\neta hau gauza personala dok: gestiño berbiei halako iguin bat jutzat…gañera pentzeta jatak zueindako gestiñue dala asuntuek funzionarixuen esku istie: mahai bat osatu adituekin, eta boterie emun, diru pillo bat bebai… Baña etxuat uste horreatik Mondragoen kinki barik egongo gintzenik baña klaro ezin jakin…\nJoserra 2020-04-11 At 19:22\nHik Erramun dana kritiketan dok, ikastetxiek, epailiek, hezitzailiek… baina Mariaren gestinue ez. Inok etxakik zer gertatuko zuan gauzak beste era batera in izen bazittuan. Baina hik hain argi ikusten badok arazo publiko bat ez dokela herriko agintari gorenan arazue, hik jakingok.\nErramun 2020-04-11 At 19:47\nMarian gestiñue ez totela kritiketan? Ba etxakixat zer esan, horretan be hasi geikek. Baña zueik esaten dozuena in balau be zer?: Hire koñetien dendara fanbalitzok Joserra trankilau egongo hintzan? eta txalotu ingo hoian alkatesie? Seguru zaze defendiruten zabitzien espertuen mai horrek fotografixaik eleukela gureko? Garbi jak Mariak inddako ezerk ez dauela ezer konpondu. Baña ze ingo jutzau: Mundrauek merezi dittuen politikuek eta kinkixek jaukek.\nJoserra 2020-04-11 At 19:54\nBai, hik ein huan saiakeria baina… nik hemen ixten juat hirekin. Zainddu hai. Ah, ta ados, seguramente merezi diauna jaukau!\nUtzi erantzuna Eñaut(r)i Erantzuna bertan behera


Lekittoko Txoriak: abendua 2020\nKarrabaso mottoduna eta karrabaso handia\nKarrabaso espezie bi ikus geinkez Lekitton: mottoduna Phalacrocorax aristotelis, eta handia Phalacrocorax carbo. Mottoduna egoiliarra da, hau da, urte osoan bizi da berton, eta berton egiten dauz kunak; bestea, handia, negutiarra da, eta apiriletik urrira inguruan iparraldera alde egiten dabe kunak egiten, ez diraz lekittarrak.\nAntzekoak badiraz be, desbardintasunak badaukez, eta ahaleginduko gara bereizten.\nMottoduna goian, haundia behean, argi dago oso antzekoak dirazena.\nHandia, handiagoa da, baldarragoa; mottoduna barriz, lirainagoa. Bal-baltzak dira biak, baina mottodunaren baltzak dirdira berdexka dauko eta haundiarenak ostera marroxkarantz egiten dau.\nBuruaren itxuraren alderaketa. Ezkerraldean haundia, eskumaldean mottoduna\nBuruaren itxurari begiratzen badeutsagu, nabariak diraz aldeak: handiak moko gris argia eta zabalagoa dauko, oinarrian batez be, eta horrek forma triangeluarra emoten deutso haren buruari. Mottodunak moko horixkia edo iluna eta meheagoa dauko, eta bekokiagaz bat egitean, angelua sortzen dau. Handiaren luma bako maskara horiak begia inguratzen deutso, eta mottodunak ez dauko ia, aho ertzean besterik ez jako apur bat zabaltzen.\nHandia goian, mottoduna behean\nBK eta BM karrabasuak habialdi bardineko anaia-ahizpa-nebarrebak edo dana dalakoak diraz!\nPasa dan udabarrian 8 urte bete ebezan; BMk bizirik dirau, BKk ez dakit...\nGoiko argazkietan ikusten da ez dala erreza hegaz doiazela bietako zein dan igartea, baina handiak kokot lodiagoa dauko, mottodunak burua baino meheagoa, eta buruaren itxuran fijaten bagara, praktika apur bategaz jakin daiteke.\nHorretaz aparte, honez gero mottodunak hasita dagoz maitasun kontuetan, eta hazita dauke euren motots edo gangor bereizgarria.\nArrari, mototsaz gane, okotspekoa hazi egiten jake\nArrak eta emeen artean ez dago alde nabaririk, arrak apur bat sendoagoak diraz, eta okotspekoa haunditzen jake emeari baino gehitxoago.\nGoiztarrak diraz, laister hasiko diraz habiak egiten eta martirako arraultzak inkubaten egongo diraz.\nKarrabaso haundia, udabarrian hasten da ugalketarako lumia prestaten, kokota zuritu egiten jake, eta izterraldean be, orban zuri batzuk zabaltzen jakez.\nKarrabasuak, mottodunak nahiz haundiak, ez dauke luma iragazgaitzik, koplak edo santzak legez, eta busti egiten diraz. Horregaitik ez dabe paitak edo kalatxorien moduan flotaten, eta uretan dagozenean gorputza ur azpian eukiten dabe, eta kokotak eta buruak bakarrik urteten deutse uraren ganetik.\nHonez gero badakizue zein dan mottoduna eta zein haundia\nHorrek mesede egiten deutse urpean arrantzan egiteko orduan, baina bainuaren ostean, sikaten para behar izaten dabe.\nKarrabaso mottoduna Garraitzen hegoak sikaten\nKarrabaso haundia Lazunarriko hatxetan hegoak sikaten\nEta beste barik, irudiak berbak baino gehiago balio dabelez, karrabaso mottodunen argazki sorta bat ipiniko dot, ea argazkiok gauza diran kasurik egiten ez deutsagun lekittoko txori honen edertasuna transmitiduteko.\n...eta mottodunak. Agur!\nen abenduak 28, 2020 iruzkinik ez:\nEtiquetas: karrabaso handia, Karrabaso mottoduna, ubarroia\nen abenduak 10, 2020 2 iruzkin:


Morroi baten inguruko kontuak - Ahotsak.eus\nMorroi baten inguruko kontuak\nHizlaria(k): Solozabal, Anton\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan MAR-003-002 kodeko bideoa nahi duzula aipatzea: ahotsak@ahotsak.eus\nMorroi baten inguruko pasadizoak kontatzen ditu; astoarekin gertatutako komeriak.\nElkarrizketatzailea(k): Aintzane Arrieta\nData: 1989(e)ko urtarrilaren 28a\nTa gero beste morroi batena esango (do)tsut, ezta? Morro(i) bat zan, baserri baten euen morro(i), baiña zan pixkat urtitan aurra joiena ta edadie be pixkat [...]. Ez holako dana kabal-kabala be, itxurie. Halan, ze einde, holako lekuen bizitte Bariñara lez bajau beste partien gora junde, ei eukezan terreno zati batzuk. Halan, hara batien bedarreta, bestien belarrondota, hurrengo simaurre eruta, "saratsa" esango (do)tsezue zuek, simaurre. Juten zan ganauekin ta han gaiñien benta bat euen. Bentak badakixu zer diren? Lehena, holako karamateruek eta karreteruek eta, Naparru aldera ta hemendik burdi galantekin juten ei zien. Ta han trabakue, benta zaharra ta lez, gainien benta bat eitxen eben. Soloko biherrak edo jira-birak eitxen etxerako edo, bentara juten zan. Ta han neska bat mostradorien ta tontakerixak esaten haregaz egoten zan. Txikitue edan ta txikitue... azkenerako politto plantau...\nEgun baten bedarronduta jun zan. Bedarrondue zer dan jakingo'zu ezta? Bedarra siketu eitten da negureko, hori jakingo'zu. Bedarronduta jun ei zan ta, lehen esan dotena, han gelditzen zan, illundu artien hantxe [...] Pentsau eban bastante zertute euela, burdi gaiñera igo eban. Por si akaso lotu zan, baiña hankatik lotu! Gero behera bajau zien ganauek eta errebillie hartu etxerako, biderako, kunetie albuen, badoie ganauek ardaran hartu dabela ta kunetien rans... ein dabenien burdixek, jausi da!... [...] Atzera gaiñien plantau, ñiau... emo(n)´tsen ganauek. Ta juen zan, etxera, ondo, ez jakon okerrik gehixau pasau ta, ondo.\nGero beste baten be jun zan, simaurre eruten jun zan. Han beheien gora eitxeko astue erun eban aurrerixe eitteko, tiretzeko, ganauei laguntzeko. Ta halan astuoi erun dau, ta lehen esan dotena, ein dau soloko hustu burdixoi ta bentan sartu da ta ostabe lehena...\nAstue lotu etsen burdixai atzien ta, baiña mutil gaztiek, estudiantiek esaten jakuenak, mutil gaztiek, ha barruen zan bittartien burdixe kendu ta burdixan giñera astuoi sartu... lotute.\nGero emon deutse eurixek ta trumoiek. Bera penaz edo, bastante hasarre samar joien. Astuoi atzetik soltetako jun da ta, koño, astoik ez! Ta nagusixai edo ugazabai esateko bajoian armailletan gora ta oiñaztu batek argittasunien nun ikusten daben astue burdi gaiñien. Astuoi emon ei eutsen eurek bera ta oiñez ta ganauek... ta astue burdi gaiñera igonda! Baiña berak ez otsen igon, estudiantiek lotu eutsien. Jo eban makilliaz musturrien ta ein eban tirekadan eten eban sokie ta jo eban behie astu horrek ta jota seko bertan akabaute gatu jakon.\nArraindegiko lana, oso lotua\nNeskame zeneko anekdota\nAvileseko nobia bila etorri zitzaionekoa


Euskal taldeak Bilbao BBK Liven: Belako, Rural Zombies, WAS...\nEuskal taldeak ere entzungai, Bilbao BBK Live jaialdian\nBilbao BBK Liven, gehienen arreta bereganatzen duten izen handien ondoan (Pixies, New Order, Arcade Fire…) euskal taldeentzako tokia ere badago.\nWAS taldeak ostiralean joko du, 23:00etan.\nBilbao BBK Live jaialdiak Dekot taldearen kontzertua iragarri du\nArcade Fire, Bilbao BBK Live jaialdiko kartelburuetako bat\nBilbao BBK Liveko WEBGUNE BEREZIA\nPixies, Arcade Fire, Tame Impala, Foals? Karteletan letra larriz agertzen diren taldeen inguruko nondik norakoak, kontzertuen ordutegiak eta errepertorio posibleak jakinak dira Bilbao BBK Livera bertaratuko direnentzat, baina, haien itzalean, agertoki txikiagoetan jotzera ohituta dauden euskal taldeek disfrutatzen eta euren emanaldietara joan ohi ez direnak erakartzeko aukera baliatzen saiatuko dira Kobetan hiru egunean.\nOstegunean, Begiz Begi euskal taldeak irekiko du, esaterako, jaialdia. Baionar taldeak ?Joan ihes egin baino lehen? bere lehen diskoko doinuak eskainiko ditu Karpan, 17:30etik aurrera. ?Herri musikatik abiatutako postrocka? egiten duela dio boskoteak.\n&amp;amp;amp;amp;amp;amp;amp;lt;a href="http://begizbegi.bandcamp.com/album/joan-ihes-egin-baino-lehen" _mce_href="http://begizbegi.bandcamp.com/album/joan-ihes-egin-baino-lehen"&amp;amp;amp;amp;amp;amp;amp;gt;Joan Ihes Egin Baino Lehen by Begiz Begi&amp;amp;amp;amp;amp;amp;amp;lt;/a&amp;amp;amp;amp;amp;amp;amp;gt;\n18:30ean, agertoki berean, Rural Zombies zestoar taldeak joko du. ?Bat? diskoaren egileek uda mugitua dute aurretik, eta gero eta jende gehiagok hitz egiten du beraiei buruz. Horren erakusgarri, Bilbao BBK Liveko kontzertuaren ostean, Biarritzeko BIG Festivalen, Donostiako Jazzaldian edo Sonorama Aranda de Dueroko jaialdian egongo dira.\nJaialdiaren bigarren jardunaldian, euskal musikak hiru enbaxadore izango ditu Kobetako agertokien gainean: Belako, WAS eta John Berkhout. Hain zuzen ere, azken hauek, gipuzkoarrak, izango dira jotzen lehenengoak. Heineken agertokian izango da, nagusietako batean, 18:20tik aurrera, eta, seguru asko, lehen diskoko kutsu folkieak bigarren mailan utzita, ?Bloo Mind? bigarren lan elektroniko eta dantzagarriagoko kantuak izango dira nagusi errepertorioan.\nApur bat geroago, 21:15ean, Belako mungiarrek hirugarrenez joko dute Bilbao BBK Liven. Geroz eta oihartzun handiagoa jaso dute mungiarren emanaldiek Bilboko jaialdian, eta udazkenean ?Hamen? bigarren diskoa argitaratu zuen laukoteak Kobetan emango duten hirugarren hau aurreko biak baino are handiagoa izango dela ematen du.\nHorien ostean, WAS getxoztarren hartuko dute agertokia, 23:00etatik aurrera, ?Gau ama? diskoa aurkezteko.\nJaialdiaren azken egunean, Foals eta Tame Impala kartelburuekin batera, McEnroe, Correos, Yellow Big Machine eta Dekot euskal taldeek joko dute. Tenislari izeneko getxoztar taldeak ?Rugen las flores? disko berria aurkeztuko du, Pepsi agertokian, 21:45ean. Aurretik, Correos donostiarrek Karpan joko dute, 17:30ean; Dekot Gaztearen Maketa Lehiaketaren irabazleak agertoki nagusian arituko dira 17:45etik aurrera; eta Yellow Big Machine bilbotarrek ere Karpan joko dute, 18:30ean.\nBestalde, jaialdiaren kariaz Bilboko erdigunean antolatu dituzten kontzertuetan ere zenbait euskal talde egongo dira. Uztailaren 8an John Berkhoutek Areatzan joko du 13:00etan, eta biharamunean, larunbatarekin, McEnroek La Ribera aretoan kontzertua eskainiko du, 12:00etan hasita.


Martxan dira alzheimerrari eta dementziei buruzko saioak\nHemen zaude:Hasiera»Ongizatea»Martxan dira alzheimerrari eta dementziei buruzko saioak\nOndarroako Udala 2018-05-08 Ongizatea\nOstiralean hasi dira Ondarroan Alzheimerra eta dementzietan formatzeko zaintzaileentzako saioak Ondarroan. Formazioa hasi den arren, oraindik izena emateko aukera dagoela jakin arazi nahi du Lea Artibaiko Amankomunazgoak. Bide batez, hainbat herritarrek soilik saio batzuetara joateko asmoa adierazi dute, eta hori egin nahi duenarentzat arazorik ez dela egongo adierazi nahi du Amankomunazgoak -beti ere lekua geratzen bada oraindik-.\nAfagi Alzheimer Gipuzkoa elkarteak antolatuta eta El Futuro es la Memoria elkarteak eta La Caixak-ekimenak babestuta, eta Lea-Artibai Amankomunazgoak lagunduta formazio saio berezi batzuk antolatu dira. Ondarroa, Deba, Eibar, Elgoibar eta Mutrikuko Udalak ere lagundu dute ekimenean.\nMaiatzeko ostiral eta larunbatetan eta Ekainaren 1 eta 2an izango da, denetara 20 ordukoa izanez, eta 40 pertsonentzat lekua egongo da. Saio guztiak Ondarroako Jubilatuen Egoitza – Antiguako Aman izango dira. Ordutegiari dagokionez: Ostiralak 17:00ak- 19:00ak eta larunbatak 10:00ak a 12:00ak izango da.\nLea-Artibaiko Amankomunazgoak menpeko egoeran dauden pertsonak zaintzen dituzten herritarrei eskaintzen dien zerbitzuaren barne, era honetako formazioen filosofiarekin eta lanketarekin bat egiten duelako lagunduko ditu, eta herritarrei parte hartzeko gonbidapena luzatzen zaie.\nIzena emateko era hauetara egin ahal da:\nLea Artibai Amankomunazgora, Gizarte Zerbitzuetara deituta (94 616 90 78) edota ongizate@lea-artibai.org helbide elektronikora idatzita edota\nAfagira deituta 943 29 71 18 edo afagi@afagi.eus helbide elektronikora idatzita.\nZer da Alzheimerra? Eta Dementziak?\nNeurologoa: Mikel Tainta\nDementziak eta familia: Komunikazioa\nDementzia duten pertsonekin. Nola jokatu\nportaera nahasteak daudenean.\nPsikologa: Alaitz Iriarte\nPsikoestimulazioa eta terapia osagarriak.\nPsikologa: Ma Victoria Lucero\nZaintzaren antolaketa eta Baliabide.\nGizarte Langileak: Elena Egia eta Naroa Diaz\nErabakiak hartzea: Alderdi legalak eta\nAbokatua: Arantza Bengoetxea Maiatzak 19\nElikaduraren garrantzia eta osasun zaintzak\ngaixotasunaren fase desberdinetan.\nFamili Medikua: Mikel Odriozola\nLaguntza produktuak eta jarrera tratamendua.\nTerapeuta Okupazionala: Amaia Zelai\nErlaxazioa teknika desberdinak zaintzaileentzat.\nPsikologoa edo aditua: Baieztatzeko\nDolua: Gainditzeko teknikak.\nPsikologoa: Jesus Muñoz\nMahai ingurua: Zaintzaileen esperientzia,\ntestigantza eta bizipenak.\nModeratzailea: Koldo Aulestia


Oskola eta mamia\nJoxe Iriarte Bikila\nOskola eta mamia –\nIzaro Gorostidik idatzitako Hiria hiritarrentzat edo turismoarentzat? iritzi artikuluarekin ados nagoela aitortzen dut. Are gehiago, zer pentsatua eragin dit. Izan ere, Euskal Herri osoak eta, bereziki, hiri nagusiak neoliberalismoaren jazarpena jasaten ari dira. Ez da turismo arazoa soilik, honako hau icebergaren punta litzateke: espazioaren, lurraldearen eta produkzio moduen aldaketa sakona, sozialki desegituratzailea.\nArazoa aspalditik dator, baina 80ko hamarkadan izan genituen birmoldaketa industrialarekin eta ondoko burbuila espekulatzailearekin, izugarrizko jauzia eman zen norabide horretan. Eta eliteen jarrera oso adierazkorra izan zen; langile mugimenduak hartu zuen jipoiaz eta herri mugimenduen beherakadaz baliaturik oso ausart jokatu zuten. Bilbo eta Ezkerraldean izan genuen bataila guztien ama. Euskalduna ontziolaren lekuan kongresu jauregi bat eraiki zuten, eta alboan Guggenheim.\nEta, gure bizkar barre eginez, usu entzun behar izan genuen halako iritziak: “Ikusten, industria zaharra birmoldatzeren aurkako zuen erresistentzia zein arrazoi gabekoa zen? Gogorra zen baina beharrezkoa. Ez dago sakrifiziorik gabeko saririk, ezta azala kraskatu gabeko arrautza opilik! Balio duenak aurrera egiten du, eta balio ez duenak pikutara joan behar du. Lo hartzen duen hiriak, jai du!”\nOnartu beharra dago zaila dela galtzaileak irabazleari taxuz erantzutea. Beraiek abantailarekin jokatzen dute beti, guk ez baitugu gure asmoak ahalbidetzeko inolako aukerarik izan. Baina garaileen diskurtso hori ustela eta zuria da. Zuria da, lan indarra besterik ez duen langileriak, besterik ezean, bizi ahal izateko hain beharrezkoak dituen lanpostuak defendatzeko arrazoi guztia duelako; langileek ez baitute erabakitzen, ezta aukeratzen ere, zer nolako industria mota eraiki behar den; ezta ere zer eta zenbat ekoiztu behar den. Baina krisia eragin zutenek, langileen bizkarretik konpondu nahi izan zuten. Langileei esker aberastu zirenek, krisiaren kalte ordainak langileek ordain zitzaten nahi zuten. Horregatik langileen aldarria, “krisia ordain dezatela kapitalistek!” zentzuzkoa eta arrazoizkoa zen.\nOrdea, beraiek irabazi zuten, langileria eta herritarrak galduz. Hor dago gakoa. Historia irabazleek idazten dute. Zenbat lankide, zenbat herrikide, zenbat lagun lantegietatik kanporatu eta beren sorterrietara itzultzera behartu zuten! Horretaz inor ez da gogoratzen. Eta drama izugarri hori, zoritxarrez, ez da gurera mugatu; mundu guztian gertatu da, eta horren ondorioa da neoliberalismoa deritzon doktrina ekonomikoaren nagusitasuna, zeinaren eraginez langileok, herri menderatuak eta ingurumena izugarrizko jipoia jasaten ari garen.\nHala eta guztiz, argi gera bedi! Guk ez genituen maite natura eta osasuna hondatzen zizkiguten lantegi ziztrinak, gure izerdiaren zurgatzaileak. Bazter guztiak kutsatu eta zikindu egiten zituzten industriagune zaharkitu horiek. Toki horietan ez zegoen ez edertasunik ezta giza garapenerako tokirik ere. Baina, borroka hartan, eguneroko ogiaz gain, beste zerbait bazegoen jokoan: bestelako gizartea, bestelako modernitatea, bestelako hiria; non hirigintzak eta herritarren jabekuntzak bat egin zezaketen. Beste Bilbo bat, hitz batez. Agian distira gutxiagokoa, luxu apalagokoa; baina jatorragoa, herritarragoa, geure neurrira eraiki zitekeena, eta ez aberatsen harropuzkeriaren erara.\nBai. Bilbo beste era batera alda zitekeen (jakina, gauza bera Donostian, Gasteizen edo Iruñean). Auzoen nortasuna zainduz, bertakoen neurrira egokituz. Botxoak zuen jatortasun herritarra babestuz. Hiri askoz solidarioagoa eta herritarren ongizatean oinarritutakoa, eta ez kanpoko aberatsen neurriko hiri bat eginez. Bilbo zaharberrituak, hain txukun eta postmodernoak, galdu egin du garai bateko botxero izaera.\nAitortzen dut. Guggenheim oskol ikusgarria da; ordea, muina ala mamia? Txundigarria eta ederra kanpotik; baina kulturaren ikuspegitik noren mesederako? Gogoratzen al zarete Oteizak proposaturiko Alondegiko kuboa? Oso bestelako egitasmoa genuen. Arte esperimentala, sortzailea, unibertsala eta geurea uztartzeko proiektua, bertako zein kanpoko artista gazteei aukera bat eman ziezaiokeena. “Artelanak baino gehiago, estetikoki hazitako hiritarrak behar ditugu”, zioen Oteitzak. Jakina, gure jauntxoei, eta batez ere kultura sailburu megalomano bati, interesatzen ez zitzaiena.\nAdiskideok! Jaungoikoa eta lege zaharra ikur duen alderdi horrek, gaur egun gutxi du lege zaharretik eta asko neoliberalismo doktrinatik. Kapitalismoak eta gizarte burgesak sorturiko hastapeneko meategiek eta industriak erakarri zituen etorkinen beldur, foru eta ohitura zaharrak aldarrikatuz sortu zen jelkidetasuna. Alegia, gizarte berriaren beldur sortu zen EAJ. Langile etorkinek eta bertakoek sortu zuten sozialismoa, atzera begiratzen ez zuena baina oraina kapitalista borrokatuko zuena. Nola aldatu diren gauzak. Aspaldiko garaietan marxismoak ez zuela ez bihotzik ez begirunerik bertako ohiturekin zioen alderdiak; gaur egun, aldiz, bera da, bere manupeko Euskal Herriko eremuko egitasmo edo eraikin, “eztakit zer edo bakit zer izen jarri” baina beti Center edo Country hitzarekin taxutzen internazionalizazioaren aitzakian, eta kanpo inbertsio jainkotiarrak gurtuz.\nSozialismoa aldarri eta kapitalismoaren etsai jaio zen beste alderdi hark (PSOE), erdiko bi hizki aspaldi galdu zituen, sozialiberalismoaren mesedetan. Horregatik biak moldatzen dira hain ondo kudeaketa kontuetan. Horregatik bultzatzen dute AHT, hirien gentrifikazioa, aireportuetako trafikoa edota itsas kruzero erraldoien joan etorri eroa.\nEzkerreko burujabe zaleok nazioa, hiriak, gizartea bestelako eran eraiki nahi badugu, gaur egun jaun eta jabe den ereduaren aurka ekin beharko dugu. Bestela, ene uste apalean, jai dugu.\ndesindustrializazioa, Ekonomia, industria, klase borroka, krisia, langabezia, Oskola eta mamia, prekarietatea\nOreretarra. Idazlea eta politikaria. Alternatiba alderdiko kidea.\nHerri ikasia, agintari zintzoak eta lege zuzenak


Erniarraitz taldea ez da sailkatu Gipuzkoako Herriarteko Bertso Txapelketaren finalera\nmaiatza 6, 2017\tNork: Urola Kostako Hitza\t-\nGipuzkoako Herriarteko Bertso Txapelketaren finalaurrekoa jokatu du gaur arratsaldean Erniarraitz 1 taldeak, Karidadeko Benta taldearen aurka, baina Azpeitiko taldeak ez du aurrera egiterik izan. Zizurkildarrek lortu dituzte puntu gehien, eta haiek izan dira finalerako txartela lortu dutenak.\nAlegiko frontoian jokatu dute kanporaketa bi taldeek. Bigarren finalerdia, berriz, Osinalde eta Am…ona taldeek jokatuko dute, maiatzaren 13an, Bergarako pilotalekuan. Karidadeko Bentak eta bigarrån finalerdian puntu gehien lortzen dituzten taldeak jokatuko dute finala maiatzaren 27an, Azpeitiko Izarraitz pilotalekuan.\nAlegiaAzpeitiabertsolaritzaErniarraitzfinalaurrekoGipuzkoako Herriarteko Bertso TxapelketakanporaketaKaridadeko Bentakultura\nARGAZKI BILDUMA: Aner Peritz bigarren iz ...


Saumane (Proventza Garaiko Alpeak) - Wikipedia, entziklopedia askea.\nSaumane (Proventza Garaiko Alpeak)\nBanon, L'Hospitalet, Lardiers eta La Rochegiron\n61 (%50) 57 (%46.7)\nSaumane (okzitanieraz Saumana, frantsesez eta ofizialki: Saumane) Okzitaniako udalerri bat da. Administratiboki Frantziako Proventza Garaiko Alpeak departamenduan dagoena, Proventza-Alpeak-Kosta Urdina eskualdean. 2013an 114 biztanle zituen.\n2007an Saumane udalerrian erroldatutako biztanleak 104 ziren. Familiak 44 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 8 seme-alabarik gabeko familiak ziren, 8 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 118 etxebizitza zeuden, 51 familiaren etxebizitza nagusia ziren, 54 bigarren erresidentzia ziren eta 14 hutsik zeuden. 113 etxeak ziren eta 4 apartamentuak ziren. 51 etxebizitza nagusietatik 37 bere jabearen bizilekua ziren, 10 alokairuan okupaturik zeuden eta 4 doan lagata zeuden; 1ek gela bat zuen, 2 etxek bi zituzten, 17 etxek hiru zituzten, 8 etxek lau zituzten eta 23 etxek bost zituzten. 34 etxek euren parking plaza propioa zuten azpian. 22 etxetan ibilgailu bat zegoen eta 21 etxetan bat baino gehiago zituzten.\n2007an lan egiteko adina zuten pertsonak 54 ziren, horien artean 35 aktiboak ziren eta 19 inaktiboak ziren. 35 pertsona aktiboetatik 31 lanean zeuden (17 gizon eta 14 emakume) eta 4 langabezian zeuden (1 gizon eta 3 emakume). 19 pertsona inaktiboetatik 4 erretiraturik zeuden, 8 ikasten zeuden eta 7 "bestelako inaktibo" gisa sailkaturik zeuden.\n2009an Saumane udalerrian 49 unitate fiskal zeuden, 106 pertsonek osaturik. Pertsona bakoitzeko diru-sarrera fiskalaren mediana urteko 12.164 euro zen.\n2007an zeuden 8 komertzioetatik, 1 erauzte enpresa zen, 3 eraikuntza enpresak ziren, 1 ostalaritza eta jatetxe enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2000. urtean Saumane udalerrian 6 nekazaritza-ustiategi zeuden, 366 hektarea erabiltzen.\nL'Hospitalet (0,9 km)\nLa Rochegiron (3,4 km)\nLardiers (4,2 km)\nChâteauneuf-Miravail (7,8 km)\nBanon (7,8 km)\nOngles (7,9 km)\nMultimedia: Saumane (Alpes-de-Haute-Provence)


Txipiroiak Bere Beltzean. Rafa Egiguren. Elkar.eus\nAuthor: Rafa Egiguren\nTxipiroiak bere beltzean, Rafa Egiguren: Japonian misiotan dela antzerki zuzendari batekin pilota apustua egiten duen jesuita; Donostiako Alde Zaharrean Pintxo Tasting Tour batean dabilen bitartean molotov koktelak hegan ikusten dituen kataluniarra; 36ko gerraostean, ezkonbidaia Santoñan preso duten senidea bisitatzeko baliatzen duen bikotea; Euskal Herriko etxe baten eta jabearen bilakaera kontatzen dituen xurgagailu japoniarra; antolakunde klandestino batean, bikotekidearen kontrako ildoa aukeratzen duen militantea; XVI. mendeko Txinako nobela batetik ateratzen den pertsonaia, donostiar baten desioa betetzeko... Askotarikoak dira ipuinotako protagonistak eta gaiak.\nUstekabeko tokietan aurkituko du umorea irakurleak Rafa Egigurenen hamahiru ipuinotan. Liburuek, klandestinitateak, antzerkiak, zahartzaroak zeharkatzen dute idazlearen aurreneko ipuin bilduma. Eta bere lanetan ohikoa den Ekialdeko kulturak.


PE Pankarta EZ PVC\nInprimatze-material berdeak - 5M zabalera PE Banner EZ PVC 5M zabalera, Eco-solvent, Solvent, UV, HP Latex gramoak 100g, 110g, 120g, 140g, 160g, 170g EZ PVC, birziklagarriak, Joturarik gabekoak izan daitezke.\nKarbono-zuntzezko autoak biltzeko binilozko eranskailua 2D 3D 4D 5D 6D\nAutomobilgintzako hiru dimentsioko karbono-zuntzezko film berezia, kalitate handiko PVC zuntzez egina, ez da inoiz desagertzen, produktu hau eranskailu transpiragarria da, burbuila saihesten du. Hautatutako materialak kalitatezkoak dira, erresistentzia ona, erresistentzia sendoa eta eraikitzeko erraza. Produktu hau ingurumenaren babesa aukeratzen du...\nInprimatzeko buruaren mantentze-lanak\nInprimatzeko buruek litekeena da zuloak blokeatzea, inprimatzeko denbora desegokiagatik, tintaren erabilera desegokiagatik edo denbora luzez ez erabiltzeak toberak oztopatzen dituelako.Oso goiz izan behar dugu aurre egiteko, galera ondorioz ez luke izan behar.Inprimatzeko normala, baina kolore eza, edo r altuko moduan...\nKalitatezko inprimaketaren garrantzia negozioetan\nInprimaketa publiko orokorrarentzat askoz eskuragarriagoa bihurtu da azken urteotan, telefono moderno batzuetatik zuzenean inprimatu ere egin daiteke.Etxeko inprimaketa erabilera pertsonalerako egokia izan daitekeen arren, inprimaketa zerbitzuak erabiltzen dituzten pertsonentzako beste pilota joko bat da euren negozioa merkaturatzeko.Busine...\nZer da UV inprimaketa?\nUV inprimaketa inprimatze digitaleko forma bat da, argi ultramoreak erabiltzen dituena tinta lehortzeko edo sendatzeko inprimatu ahala.Inprimagailuak tinta banatzen duen material baten gainazalean ("substratua" deritzona), bereziki diseinatutako UV argiek gertutik jarraitzen dute, tinta onduz edo lehortuz...\nZein da marka diseinuko enpresen eta publizitate agentzien artean?\nZein da marka diseinuko enpresen eta publizitate agentzien artean\nZer da UV Inprimaketa


PROIEKTUAK - BATXILERGOA | Zurriola Ikastola\nPROIEKTUAK - BATXILERGOA\nEleanitz 1991n Ikastolen Elkarteak sortu zuen proiektu bat da, ikasleak Europa eleanitz eta kulturaniztun bateko etorkizuneko herritar gisa hezi eta prestatzeko. Praktikan, euskara eta gaztelaniaz gain ingelesa eta frantsesa barne hartzen ditu esparru metodologiko eta curriculum komun batean. Hizkuntza-proiektu integratu hau 4 - 16 urte dituzten ikasleei bideratua dago, eta hizkuntza horiek irakasteko eta ikasteko curriculumak, materialak eta prestakuntza barne hartzen ditu. Zurriola Ikastolan, apustua egin dugu Batxilergoko ikasketetan ere proiektu eleanitzarekin jarraitu ahal izateko. Maila hauetan, Ingelesa arloaz gain, ikasleek FIlosofia eta Historia ikasgaiak ingelesez lantzeko aukera izango dute, eta Frantsesa aukeragai izango dute. Lehenengo mailan, astean hamar orduz arituko ahal izango dira ikasleak ingelesez eskaintzen diren ikasgaiak lantzen, hala nola, Ingelesa, Historia eta Filosofia. Bigarren mailan jarraipena emango zaio ingeleseko ikasgaiari.\nBatxilergoko lehen mailan euskarazko C1 titulua lortu ahal izateko lanketa ohiko eskola jardunean egingo da, Euskara eta Literatura arloan. Leizaur euskaltegiarekin elkarlanean HABEko C1 azterketarako prestakuntza egiten da.\nBatxilergoan ere, lan kooperatiboan eta arloarteko proiektuen bidezko irakaskuntza sustatu nahi dugu diziplinarteko proiektuen bidez. Proiektu hauetan ikasgai ezberdinetako ezagutzak uztartzen dira, eta diziplinarteko nahiz inplikatutako ikasgaietako konpetentziak lantzen dira. Batxilergo lehen mailan burutzen dira proiektu hauek, Biologia eta Anatomia ikasgaietan adibidez.


Argitaratuta dago jada aurreTIK 2015 azterlana, Bizkaiko Berrikuntza Teknologikoari buruzko Inkesta. EUSTATen inkestak 2012-2013 urteak aztertu zituen, eta orain barrixe behatokiak 10 langile edo gehiago dituzten Bizkaiko enpresen datuak aztertu ditu argitaratu berri duen aurreTIK azterlanean.\naurretik 2015 laburpena-eu\n+ aurretik 2015 resumen-es\n10 langile edo gehiagoko Bizkaiko enpresen %24,5ek teknologi berrikuntzarekin lotutako jardueretan gastatu dute 2013. urtean, hau da, 2012an baino apur bat gehiago (%24,3).\nBizkaian berrikuntza teknologikoetan eginiko gastua guztira 1.033 milioi eurokoa izan zen 2013an, eta horrek esan nahi du enpresa bakoitzaren batez besteko gastua 741.548 eurokoa izan zela.\nProduktu edota prozesu berritzaileak sortu dituzten Bizkaiko enpresa berritzaileen portzentajea %26,5ekoa izan da 2013an, hau da, aurreko urtean baino 0,7 puntu altuagoa. 10 langile baino gehiagoko Bizkaiko enpresek produktuan (%18,2) baino prozesuan (%21,3) berritzen dute gehiago.\nBizkaiko enpresen %91,3ren iritziz berrikuntza teknologikoak efektu garrantzitsuak dauzka beren jardueraren garapenean.\nNagusiki produktuen gainean du eragina (%85,0) eta kalitate handiagoa ematen die ondasun eta zerbitzuei (%74,3). Enpresen %71,7k uste du berrikuntza teknologikoak efektu garrantzitsuak dauzkala prozesuetan, produkziorako edo zerbitzuak emateko gaitasuna handitzen duelako (%58,6).\nHona hemen aurreTIK 2015 azterlanean analizatu diren alderdi batzuk:


Maskarak kirol eremuan (Osasun Sailaren gomendioak) | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak » Maskarak kirol eremuan (Osasun Sailaren gomendioak)\nJarraian, Eusko Jaurlaritzako Osasun Sailak kirol-arloan maskarak erabiltzeari buruz emandako gomendioak bidaltzen dizkizuegu.\nKirola edo jarduera fisikoa aire zabalean egitean, maskara eraman behar dut?\nKirola edo jarduera fisikoa aire zabalean bada eta banakakoa bada, 21/2020 EDko 6.2 artikuluan ezarritakoa aplikatzen da. Kirola edo jarduera fisikoa baldintza horietan egiten denean, ez da beharrezkoa maskara erabiltzea; hala ere, Osasun Sailak intentsitate baxuarekin eta herrigunean egiten bada erabiltzea gomendatzen du, esaterako, paseatzera irtetean.\n6 urtetik gorako umeak, parkean, plazan eta antzekoetan jolasten ari direnean, maskara eraman behar dute?\nNahiz eta deserosoa izan daitekeen maskara jantzita jolastea, derrigorrean erabili behar dute. Jolasa dela ulertzen da, eta ez hainbeste jarduera fisiko trinkoa.\nMendira noa, bakarrik. Maskara eraman behar dut?\nEz, ez da beharrezkoa. Egoera horrekin parekatu beharko dira hemen deskribatu ez diren gainerakoak, baina banakako jarduerak direnak, aire zabalekoak eta beste pertsona batekin kontakturik eragiten ez dutenak.\nBidegorritik bizikletan noa lanera. Maskara beti?\nAire zabaleko jarduera fisikoarekin parekatzen da. Herrigunetik joanez gero, intentsitatea baxuagoa denez, komeni da maskara erabiltzea.\nMaskara erabiltzea errepidean edo herrigunetik kanpoko bidegorrietan bizikletan goazenean. Bizikletan herri-periferietako parkeetan.\nKirola aire zabalean eta banaka egiten bada, ez da maskararik eraman beharko, 21/2020 Errege Lege Dekretuaren 6.2 artikuluak dakarren bezala.\nNolanahi ere, Osasun Sailak herrigunean kirola egiten bada hura erabiltzea gomendatzen du.\nBizikleta lanera joateko hartzen denean, aire zabaleko jarduera fisikoarekin parekatzen da, eta ez da derrigortzat jotzen maskara erabiltzea. Hala ere, intentsitatea txikiagoa denez, maskara erabiltzea gomendatzen da.\nGimnasio baten barruan, jarduera fisikoa maskara jantzita egin behar dut?\nBai, nahitaezkoa da; izan ere, erabilera publikoko espazio itxiak dira, eta jendearentzako daude zabalik.\nJarduera fisiko biziko uneetan, maskara 21/2020 ELDaren 6.2 artikuluan ezarritako baldintzetan erabiltzea bateraezina denetan, ez da derrigorrezkoa izango hura erabiltzea. Kasu horietan, 2 metroko gutxieneko segurtasun distantzia ziurtatu beharko da, bai eta aireztatzeko baldintza egokiak ere, eta une oro bete beharko da instalazio bakoitzaren protokoloetan ezarritakoa.\nTaldeko kirola aire zabalean edo espazio itxietan.\nMaskararen erabilera derrigorrezkoa izango da, partidaren edo lehiaketaren unean edo jarduera fisiko biziaren uneetan izan ezik. Jarduera une horretan maskara 21/2020 ELDaren 6.2 artikuluan ezarritako baldintzetan erabiltzearekin bateraezina dela uler daiteke.\nDerrigorrezkoa da maskara kirol-monitoreentzat, taldeko jarduerak egiten dituzten bitartean?\nBai, maskara erabili beharko dute. 21/2020 ELDaren 6.2 artikuluan ezarritako egoeretan kendu ahalko dute maskara.\nSoilik GDKOk lortu du garaipena\n11/04/2016 • Berriak, Nagusiak\nOtsailaren 2ko Teknifikazioa Artxandan eta Lauron\n29/01/2020 • Berriak, Nagusiak, Teknifikazioa\n26/01/2021 • Federazioa, Berriak, Nagusiak\nMaiane Aizpurua: “Nire kideek asko lagundu zidaten denboraldiaren hasieran”\n22/03/2019 • Berriak, Nagusiak


Zerga eta tasa gehiengoak izoztea proposatu du udal gobernuak 2020rako | Lezo.eus\nZerga eta tasa gehiengoak izoztea proposatu du udal gobernuak 2020rako\nSalbuespen gisa aldaketak proposatu ditu ibilgailuen zergan, EIOZ-en, hilerriko tasetan eta kiroldegiko dutxen prezioan.\nOposizioko taldeei ordenantza fiskalen inguruko proposamena aurkeztu ondoren, udal gobernu taldeak proposamenaren berri eman nahi die, orain, herritar guztiei. Gauzak horrela, datorren urtera begira udal tasa eta zerga gehienak izoztea da udal gobernuaren nahia, gobernuak betidanik helburu izan duelako herritarren gaineko presio fiskala baretzen saiatzea, betiere, gastu eta diru sarreren arteko oreka mantenduz eta bermatuz.\nHorrenbestez, Ondasun Higiezinen gaineko Zerga (OHZ) edota Jarduera Ekonomiaren gaineko Zerga (JEZ) bere horretan mantenduko dira. Gauza bera gertatuko da uraren eta zaborren tasarekin, udal gobernuaren ordenantza fiskalen gaineko proposamena ostegun honetan egingo den ohiko batzordean onartzen bada, noski.\nEdozein kasutan, gastu eta diru sarreren atalak aztertuta, udal gobernu taldeak hainbat salbuespen edo aldaketa proposatzen ditu aipatu bien arteko oreka mantentzeko. Horiek horrela, ibilgailuen gaineko zerga %1.5 igotzea proposatzen du (gutxi gora behera euro bat urteko). Izan ere, 2015-2019 bitartean, aipatu zerga izoztuta egon zen eta esan bezala, zerga horren gastu eta diru sarreren arteko oreka hori bermatu eta mantentze aldera, datorren urtera begira igoera apal hori aplikatzea proposatu du.\nBestalde, gobernu taldeak EIOZ (Eraikuntzen, Instalazioen eta Obren gaineko Zerga) egokitzea ere proposatu du. Horren arabera eta udal teknikariek egindako proposamenari jarraiki, erreforma mota ezberdinen kostu eta gastuen inguruko azterketa sakon bat egin ostean, erabateko eraberritzeetarako eta eraberritze partzialetarako oinarrizko balio batzuk ezarriko ditu Udalak eta lizentzia ematerako orduan, aipatu zerga balio horien arabera ordaindu beharko da. Modu horretara, gobernu taldearen helburua da kudeaketa eta jarraipen zorrotzagoa egitea alor honetan.\nEra berean, 2020ra begira, hilerriko tasak egokitzea ere proposatu du gobernu taldeak. Izan ere, gaur egun, lezoarrei mesede egite aldera, hilerriko zerbitzuaren prezioak oso baxuak dira; zerbitzuaren erabiltzaile gehiengoek, ordea, aseguru etxe baten bitartez erabiltzen dute aipatu zerbitzua eta horrenbestez, aseguru etxea da eta ez herritarra hilerriko prezio baxuen onuraduna. Horrenbestez, gobernu taldearen proposamena da aurrerantzean zerbitzuaren balio erreala aplikatzea eta asegururik ez dutenei edota behar duten herritarrei laguntzak eskaintzea Gizarte Zerbitzuetatik.\nAmaitzeko, bazkide ez direnentzat kiroldegiko dutxen prezioa igotzea proposatu du udal gobernuak, gastuen eta diru sarreren oreka mantentzeko, zerbitzu horren gastua gaur egun duen kostea baino altuagoa baita.


Txinako ura hoztutako hozte fabrikatzaileak eta hornitzaileak - Aumax\nEtxea > Produktuak > Ur hoztegia eta hozte dorrea > Urez hoztutako industria-hozkailua > Ura Hozteko Chiller\nAMC-W serieak urez hoztutako industria-hozteko makinak plastikozko injekzio moldeak hozteko erabiltzen dira batez ere, injekzio moldaketa denbora laburtzeko eta injekzio moldaketa prozesuaren produkzio eraginkortasuna handitzeko. Aumax Water Chiller makinak zehaztasun handiko PLC kontrolagailua hartzen du PID tenperatura kontrolatzailearekin, uraren tenperatura desbideratzea kontrolatu dezake ± 0,1 gradu Celsius barruan. Aumax urez hoztutako hozkailuak elektroplateren, laserren, industria kimikoen, elikagaien, farmazia medikuen eta abarren industrietan ere asko erabiltzen dira.\n1. Ura Hozteko Chiller Sarrera\n2. Ura hozteko parametroa (zehaztapenak)\nUr hodien hozte Dia.\nUr hotz hodiaren Dia.\n3. Urez hoztutako hozkailuaren ezaugarriak eta aplikazioa\n1. Kalitate handiko konpresoreak hozte industrialen bihotza dira (Europa, Amerika eta Japoniako jatorrizko konpresore berriak, segurtasun babes integratua, zarata txikia, energia aurreztea eta iraunkortasuna).\n2. Lurrungailuak ura berriz hornitzeko gailu automatiko integratua du, instalazio eta mantentze lanak errazteko ingeniaritza instalazioko ur-deposituaren beharra aurrezten duena eta egokia den kasu berezietarako, hala nola tenperatura diferentzia handia eta emari txikia.\n3. Ura hoztutako kondentsadorea kanpoko hariztatutako kobrezko hodi eraginkorrena da, bero-xahutze handia eta tamaina txikikoa. Erabili azken CAD / CAM prozesatzeko teknologia CNC mekanizazio zentroarekin produkzioa osatzeko\nEgitura oso trinkoa, fidagarritasun handia, itxura ederra, eraginkortasun handia eta energia aurreztea.\n4. Industrial chiller Unitatearen konfigurazioa: txip bakarreko kontrol sistema, konpresorearen lehorgailuaren iragazki integratua eta hedapen balbula, mantentze esku balbula interfazea eta makinaren segurtasuna bermatzeko beste gailu batzuk ditu.\nGarraioa eta transportazioak mantentze eta konponketa errazten du.\n5. Ur-hozte industriala Funtzio anitzeko funtzionamendu-panelak amperemetroa, kontrol-sistemaren asegurua, konpresorearen etengailuaren botoia, ur-ponparen etengailuaren botoia, tenperatura-kontrolagailu elektronikoa eta segurtasun-berme ugari ditu.\nBafle argia, unitatearen hasierako eta martxan dagoen argia, funtzionamendua erraza eta erabiltzeko erraza da. Industrial chiller Unitatearen konfigurazioa: txip bakarreko kontrol sistema, konpresorea lehortzeko eta hedatzeko balbula integratua,\nKonpondu eskuko balbularen interfazea eta beste gailu batzuk, makinaren funtzionamendu fidagarria eta segurua bermatzeko eta mantentze-lanak eta konponketa errazteko.\n4. Urez hoztutako hozkailuaren titulazioa\nHot Tags: Ura Hozteko Chiller, Fabrikatzaileak, Hornitzaileak, Fabrika, Neurrira egindakoa, Txina, Kalitatea, CE, Aurreratua, Erosia, Prezioa


Maskotekin bizitzeak garuna babesten al du? — Gaztezulo\nMaskotekin bizitzeak garuna babesten al du?\nMaskotekin bizitzeak garuna babesten al du? Gizakion eta animalien arteko harremana historiaurrera luzatzen da. Ebidentzia arkeologikoek diotenez orain dela 14.000 urtekoak dira lehen otso etxekotuak, txakurren arbasoak. Pentsa dezakegu praktikotasun kontua zela, erabilgarriak baitziren ehizarako edota defentsarako, baina ez ziren horretara mugatzen. https://www.gaztezulo.eus/albisteak/maskotekin-bizitzeak-garuna-babesten-al-du https://www.gaztezulo.eus/albisteak/maskotekin-bizitzeak-garuna-babesten-al-du/@@download/image/somos-adoptados-mascotas.png\nGizakion eta animalien arteko harremana historiaurrera luzatzen da. Ebidentzia arkeologikoek diotenez orain dela 14.000 urtekoak dira lehen otso etxekotuak, txakurren arbasoak. Pentsa dezakegu praktikotasun kontua zela, erabilgarriak baitziren ehizarako edota defentsarako, baina ez ziren horretara mugatzen.\nLotura emozional bat ere bazegoen Alemanian aurkitutako hilobi batzuk erakutsi dutenez. Hilobi horretan emakume eta gizon batzuen eskeletoez gain bi txakurrenak ere bazeuden. Txakurretako bat oso zaharra zen eta argi dago biziraun bazuen gizakien zaintzagatik izan zela, ez baitzen jada “erabilgarria”.\nEskizofreniari aurre egiteko maskotak?\nIkerketek frogatu dutenez, bai maskotentzat eta bai gizakiontzat onuragarria da elkarren konpainia. Lotura hori lehen aldiz Leo K. Bustad albaitariak ikertu zuen eta ikusi sendatzeko ahalmena ere bazuela gizakiak animaliekin zuen harremanak.\nOraintsu argitaratu den ikerketa bat ere hau baieztatzera dator. Izan ere, maskota bizikide izateak eskizofrenia bezalako garun gaixotasunen aurrean lagundu dezake. Dirudienez nahaste psikiatriko larriak haurraren lehen urtetan garatzen den sistema immunologikoarekin zerikusia dute. Horrela, haurrak garenean txakurrekin kontaktua badugu sistema immunologiko indartsuago bat garatzen dugu eta prebentzio moduan jokatzen du. Halere, ikerketa honek txakurrekin frogatu ahal izan du ideia hori, katuekin lotura ez da horren garbia nahiz eta hauek ere gure sistema immunologikoan eragina duten, baina ez horrenbeste garunean.\nOxitozina, espezieen arteko maitasunaren hormona\nTxakurrekin egiten den terapiak frogatu du animalia hauek eraginkorrak direla depresioaren tratamenduan. Badirudi, pertsona-txakur harreman hauetan oxitozinak rol erabakigarria jokatzen duela. Ez bakarrik gizakiongan, baita txakurrengan ere, eta harremana zenbat eta estuagoa izan, onurak are hobeak izango dira.\nBeste aurkikuntza baten arabera, maskoten jabeen estresa epe luzera animalietara zabaltzen omen da. Biei kortisol mailak sinkronizatzen zaizkie, estresaren hormona delakoa hain zuzen. Bestalde, aipatzen da animalia eta gizakiaren arteko onurak lotuta daudela bien arteko harremanaren kalitatearekin eta harreman hau sakontzeko burutzen diren partekatutako jarduerekin. Izan ere, txakur edo katu bat ez da osagarri soil bat, beste bizidun batekin bizitza partekatzeko prest egon behar dugu modu zintzo batean, beraiek egingo luketen moduan.


Gure Laguntza - Txanogorritxu Haurreskola\nFrankizia abiarazteko orduan laguntza\nTxanogorritxu haur-eskolaren partetik, lehenengo egunetik abiarazteko laguntza guztiak eskaintzen dizkizugu, prozesua haur eta helduentzat jolas bat izan dadin.\nTxanogorritxu Haurreskolaren zentralarekin izandako lehen kontaktutik, profesional talde bat lanean hasiko da zurekin batera momentuko beharrizanen aurrean hezkuntza sistema ezartzeko, eta beharrizan guztiekin lotura zuzena izango du momentu orotan zuri laguntzeko.\nLehen momentutik gure sail guztiak martxan jarriko ditugu eman beharreko lehenengo urratsak errazagoak izan daitezen\nTxanogorritxu Haurreskolaren frankiziaren aurkezpen pertsonala.\nHaurreskola edo haur-eskolaren ezarpenerako tokiko oniritzia.\nAukeratutako lokalaren gaineko (hasierako planoak) Gure arkitektura sailaren aurre proiektu\nLekuko konpetentzia eta merkatu ikerketa, merkatu potentzial eta orokorraren ezarpenarekin (sarrera eta gastu enpresarialen kalkulua).\nKontu tekniko eta ekonomikoak biltzen dituen Frankizia kontratuaren entrega.\nEzarpen aldian, jarraitu beharreko urrats bakoitzean lagunduko dizuten gure profesionalen laguntzarekin burutuko da:\nIrekitze eta baimen administratiboen lizentzien eskaera, herri edo hiri bakoitzaren estamentu publikoen aurrean egindako proiektuaren aurkezpenarekin.\nZentro bakoitzak heziketa kurrikuluma Txanogorritxu haurtaindegiak duen kurrikulumera egokituko du.\nBerebiziko formakuntza Zuzendaritza Gerentearentzat bezero berriak (familiak) erakartzeko eta Haur Eskolen onurak azaltzeko.\nLokalen obren gainbegirapena.Honek 110 eguneko iraunpena izango du obrak hasi direnetik.\nTxanogorritxuk duen dokumentazioa eskuragarri egongo da, lan komertziala egiteko, matrikulazio berriak erakartzeko eta errantagarritasuna bermatzeko.\nAukeraketa prozesua eta hezitzaileen formakuntza.\nFrankiziaren dokumentazio ofizialaren ezarpena, umeei eta familiei harrera egiteko.\nhaur-eskola bakoitza irekitzeko koordinazioa.\nTxanogorritxu Haurreskola berri bat irekitzerakoan, frankiziaren zuzendaritza eguneroko lanaren gestioaz arduratzen da matrizea operazio sailaren laguntzaz.\nBertatik aurre formazio eta emandako manual operatiboaren bidez lortutako ezagutzak indartzen ditugu, eta frankizia berriaren funtzionamendu egokia babesten dugu, frankizia berriak, bizi izan ditugun printzipio eta esperientziaren arabera jardun dezan.\nZure esku izango duzu bere frankiziatuak zaintzen duen erakundea, zeina bere enpresaz arduratzen den. Horrala, ezagutzak eta ahaleginak jarriko dituzu gurarosen eskakizunak asetzen. Hau da, haurren zaintza, atentzio eta formakuntzan.\nZure frankizia berriaren sorrera eta abiaraztea errazteko duten profesional zerbitzua eskaintzen dizugu\nDaukagun esperientzia guztia gure frankiziatuei eskaintzen diegu.\nUmeen zaintza eta hezkuntza den bezalako jardun atsegin eta liluragarrian interesatuta dauden ekintzaile guztientzat Haurreskola sortzea aukera enpresarial ezin hobea da.\nBeraz, Txanogorritxu Haur Eskoletan egunero lan egiten dugu zure frankizia negozio errentagarri eta atsegina izan dadin.\nFrankiziatu, apostu segurua da eta


Europako herririk zaharrenean antzineko ohiturak, hizkuntza, festak eta herri mugimendu indartsua aurkituko ditugu. Pirinioak eta Atlantikoaren artean dagoen herrialde txiki honetan badakite nola gozatu bizitzaz.\nOkzitania Galizia Bretainia Korsika Eskozia Irlanda Herrialde Katalanak\nEuskal Herria, lurralde honetan milaka urtez bizi izan da gizakia, tribu desberdinak bizi izan dira hemen, tribu horiek antzinako Grezia eta Erromako testuetan aipatzen dira.\nHain zuzen ere, erromatarrek eragin handia izan zuten Euskal Herrian , bere pasarte aztarnak ikusgai dira oraindik lur hauetan eta Pamplona / Iruñea ( Euskal hiriburua historikoa ) bezalako hiriak beraiek sortuak dira.\nIruñeko Erresuma bederatzigarren mendean sortu zen, eta bere lehen erregea Iñigo Arista izan zen, geroago Nafarroako Erresuma bilakatu zen, eta independentea izango litzateke XVI mendera arte.\nAlbako Dukearen tropak Fernando Katolikoak aginduak jarraituz Nafarroako erresumaren konkistari ekin zion 1512 n urtean, konkista 1524 urtera arte iraun zuen, borroka handi eta erresistentzia asko egon arren inbasioa aurrera egin zuen eta, azkenean, Nafarroako Erresuma iparraldeko lurraldeetara murriztua gelditu zen.\nHegoaldeko lurraldeetan foruak mantenduko lirateke, baina azkenik 1876an urtean indargabetu zituzten lege zahar ohiek.\nAbertzaletasun modernoa XIX mendekoan dauka jatorria ,foruen galera eta eta iraultza industriala eragina izan zuten eta horrela Eusko Alderdi Jeltzaleak (1895) edo Euskaltzaindia, euskararen akademia (1918) bezalako erakundeak agertzen dira.\n1930an ANV sortzen dute, alderdi abertzale eta ezkertiarra, PNV ri kontrajarria.\n36 Gerra eta ondorengo Francoren diktadura Euskal Herriko historiaren ondorio dramatikoak izan zuen, bonbardaketak, heriotza, erbesteratuak, presoak, eskubide nazional eta sozial guztien galera, errepresioa ….\nDiktadura eta errepresio bortitz kontestu horretan jaiotzen da ETA erakundeak 1959n, gazte belaunaldi berri batek sortuta, ETAk idei sozialista eta independentistak batuko zuen, eta autodeterminazio eskubidea lortzeko borroka mota guztiak erabiltzeko apustua egin zuen, baita borroka armatua ere.\nDiktaduraren azken urteak oso gogorrak izan ziren, Euskal Herrian jendeak kalera aterako zen eskubide nazional eta sozialen defentsan eta estatuaren erantzuna bortitza izango zen, hildakoak utziko zuen errepresio horrek eta kartzelak euskal presoez beteko ziren.\n1978an, Espainiako konstituzioa onartua izan zen, Espainiako unitatea defendatuz eta armada bermatzaile gisa jartzen, euskal gizartearen gehiengoak ez zuen konstituzio hau onartu.\nUrtebete geroago erreferendum berri bat egin zen Araba, Bizkaia eta Gipuzkoan. autonomiazko estatutu bat onartzeko, ezker abertzaleak aurka kokatuko zen, autonomia berri horrek hegoaldea zatitzen bai zuen Nafarroa aparte utzita eta autodeterminaziozko eskubidea ez zuen onartzen testuak, testua azkenik botoen% 53 batekin onartu zen.\nEstatutu berria gobernu autonomo baten sorrera ekarri zuen baina botere mugatuekin.\nHerri Batasuna koalizio independentista eta ezkertiarra sortzen da.\nTortura konstante bat izango litzateke komisaldegietan, Joseba Arregik euskal militantea bizitza galduko zuen torturaren ondorioz.\nHerri- borroka Lemoizko zentral nuklearraren proiektua geldituko zuen.\nGerra zikina areagotuko zen, GAL bezalako taldek agertzen dira.\nEhunaka gazte intsumisioaren mugimenduan sartuko ziren.\nEuskal Herrian ere eztanda soziokulturala bat bizi zuen garai hoietan, rock radikal vascoren jaiotza, irrati libreak, gaztetxeak…. .\nIlegalizazioak, egunkarien eta irratien itxierak..\nHiru negoziazio prozesu saiakera egon dira, 1989an, 1999-2000 eta 2006-2007.\n2008an ezker abertzalea barne eztabaida baten ondorioz Zutik Euskal Herria adierazpena kaleratzen du. Hor prozesu bat hasiko hasiko litzateke, eta 2010ko irailaren 5an ETAk su-eten adierazpena kaleratuko zuen.\nGaur egun ezker abertzaleak alderdi politiko berri bat du Sortu, EH BILDU koalizioaren partaidea da, gaur egun koalizioak Eusko Legebiltzarrean bigarren indarra da eta lehenengoa zinegotzietan.\nEuskarak euskaldunen hizkuntza da, ez da hizkuntz indoeuropar bat eta bere jatorria ez da argia.\nEuskalki desberdinak ditu, eta euskal lurralde osoan hitz egiten da, nahiz eta ehunekoak aldatu egiten dira zonaldearen arabera.\nMitologia da ere, euskal kulturaren zati garrantzitsu bat, Mari euskal mitologiako pertsonaia nagusia da. Sinesmen jarraitzen dute bizirik gaur egun ipuinak edo kondairak bezala, eta landa- eremu batzuetan, oraindik ere, antzinako euskaldunek erlijioa etatik errituak egiten dira.\nherri kirolak ezinbestekoak dira ere euskal kultura ulertzeko, agian, kirol ospetsuena esku pilota delarik. Aizkolariak edo harri-jasotzaileak oso ezagunak dira ere euskaldunen artean eta ikusgarriak dira bisitariaren begietan.\nBeste euskal kulturaren zati garrantzitsua bat bertsolaritza da, Euskal Herriko ospakizun eta jaialdi guztietan.


Jaurlaritzaren inkesta A28ren ostean: % 48k nahiago dute PSOE-Podemos gobernua\nHauteskunde osteko inkesta\nPSOE-Unidas Podemos gobernua nahiago dute EAEko herritarren ia erdiek\nAzken eguneratzea: 2019/05/08 12:09 (UTC+2)\nEusko Jaurlaritzak A28ko bozen ostean egindako galdeketaren arabera, bigarren aukera gogokoena (itaundutakoen % 12) sozialistek bakarkako gobernu bat osatzea da.\nA28ko boto-paperak. EFEren artxiboko argazkia.\nPodemosek eta PSOEk akordio bat adosteko borondatea dutela azpimarratu du Iglesiasek\nPSOE 'bakarkako gobernu bat' osatzen saiatuko da, Calvoren arabera\nEspainiako Gobernu berria zelan osatu behar den galdetuta, itaundutakoen % 48k erantzun dute PSOEk eta Unidas Podemosek osatutako gobernua nahiago luketela, eta % 12k sozialisten bakarkako gobernu baten alde egin dute, Eusko Jaurlaritzaren Prospekzio Soziologikoen Kabineteak apirilaren 28ko hauteskunde orokorren ostean egindako galdeketaren arabera. Herritarrek emandako beste koalizio aukerak honakoak dira: % 8k PSOE, Unidas Podemos eta alderdi nazionalistek osatutakoa aipatu dute; % 5ek, PSOEren eta alderdi nazionalisten artekoa; % 4k, sozialistek eta Ciudadanosek osatutakoa, eta % 3k, beste koalizio gobernu batzuk.\nInkesta telefono bidez egin zuten apirilaren 29a eta maiatzaren 1a bitartean EAEko 880 bizilaguni galdetuta.\nMaiatzaren 26ko foru eta udal hauteskundeen inguruan ere itaundu diete herritarrei. Galdetutakoen % 88k esan dute "bai, ziur" joango direla botoa ematera Batzar Nagusietarako bozetara, eta % 3 "seguruenik bai" joango da. Joateko asmoa dutenen % 69k alderdi berari emango diote botoa, % 17k oraindik ez dakite, eta % 11k beste alderdi bati emango diote.\nHauteskundeotan zein alderdik irabaztea nahiago duten galdetuta, % 41ek nahiko lukete EAJk lortzea boto gehien; % 15ek, EH Bilduk; % 5ek, PSE-EEk; % 4k, Elkarrekin Podemosek, eta % 1ek, PPk. Herritarren herenak (% 32) ez dute iritzirik eman.\nA28ko hauteskundeen balorazioa\nGaldetutakoen gehiengo zabal baten ustez, Espainiako Estatuko eta Euskadiko emaitzak "positiboak" izan dira. Herritarren % 93k badakite PSOE izan dela Espainian botorik gehien lortu dituena, eta % 81ek hauteskundeen emaitzak "gehienbat positiboki" baloratu dituzte. Balorazioa "nahikoa positiboagoa" da 2016ko hauteskundeetakoa baino, orduan % 37k baloratu baitzituzten "positiboki" —duela hiru urte PP izan zen irabazle—.\nEuskadin boto gehien lortu dituen alderdiari buruzko ezagutza txikiagoa da: % 88k badakite EAJ izan dela bozkatuena. Euskadiko emaitzen balorazio positiboa (% 89) Espainiako emaitzen balorazioa baino hobea da, eta 2016ko hauteskundeetako emaitzena baino askoz altuagoa —orduko hartan Elkarrekin Podemos izan zen garaile—.


Urte bat eta biko umeentzako musika ikastaroa Igorren\nArratiako Musika Eskoleak urtebete eta biko umeentzako ikastaroa antolatu dau martiaren 15ean hasi eta maiatzaren 3ra arteko barikuetarako. Ikastaroaren helburuak dira, beste batzuen artean, umearen adimen musikala garatutea eta inguru familiar eta soziala musika aldetik aberastutea.\nEskolak Igorreko Kultur Etxean izango dira eta talde bi egongo dira; bata 17:00etan eta bestea 18:00etan. Umea lotura afektiboa daukan heldu bategaz joango da saioetara, baina ez dauka zertan beti persona bera izan.\nAhal danik eta inguru musikalenean murgiltzeko, ikastaroan umeak eta umeai lagunduten deutseen helduak, alkarregaz abestu, errezitau, mobidu eta olgetan egiteko aukerea izango dabe ikastaroko saioetan.\nTaldean gehienez 10 ume eta 10 heldu egongo dira. Izena, arratia.musikaeskola@gmail.com helbidean edo 94 631 73 52 telefonoan, astelehen, eguazten eta barikuetan 10:00etatik 13:00etara emon daiteke.


barren.eus - Jatetxeek mahaikideen erregistroa gorde beharko dute hiru astez\nJatetxeek mahaikideen erregistroa gorde beharko dute hiru astez\nArgitaratua: 2021-07-13 14:01\nAraba, Bizkai eta Gipuzkoako jatetxeek mahai bakoitzeko gutxienez kide baten datuak gorde beharko dituzte aurrerantzean, hiru astez.\nEusko Jaurlaritzako Osasun Sailak covid-19ari aurre egiteko prebentzio-neurrien protokoloa eguneratu du eta hor ageri den eguneraketa baten arabera, ostalariek zerbitzuaren data eta ordua idatzi beharko dituzte, eta hiru astez gorde, agerraldiren bat gertatuz gero kontaktuen jarraipena errazteko. Gainera, osasun-agintariei eman beharko zaizkie zerrendak, haiek hala eskatuz gero.\nOsasun Sailak kaleratutako oharrean zehazten du barnekaldean aire librean baino handiagoa dela kutsatzeko arriskua. Hala, musukoa erabiltzearen garrantzia azpimarratu du Osasun Sailak, musukoa barruan erabiltzea derrigorrezkoa dela gogora ekarri du, edaria eta janaria irensteko unean izan ezik. Era berean, egungo protokoloan jada indarrean dauden beste neurri batzuk gogorarazi ditu, besteak beste, eskuak sarritan garbitzea edo gainazalak desinfektatu eta garbitzea.\nTerrazetan ere maskararen erabilera derrigorrezkoa dela nabarmendu du Osasun Sailak, pertsonen artean gutxienez 1,5 metroko distantzia mantendu ezin denean. Bizikideen artean neurri hori ez da bete behar. Halaber, dokumentuak argi azaltzen du ez dela komeni terrazetan erretzea. Honela dio protokoloan: "Berariaz gomendatzen da establezimendu horietako terrazetan eta hauen inguruan ez erretzea. SARS-CoV-2 aerosolen bidez transmititzea kutsatzeko modu nagusia da. Aerosolak arnasa hartzean eta hitz egitean sortzen dira. Karga askoz handiagoa da airea indar handiagoz igortzen duten jarduerak egiten direnean, hala nola kantatzea, oihukatzea edo erretzea. Erretzailea SARSCoV-2 transmisorea bada, inguruko pertsonak eta objektuak erretzaileak botatzen dituen tanta eta aerosolen eraginpean geratzen dira, eta kutsatzeko arriskua areagotzen da".\nOstalaritzako establezimenduetan aplikatu behar diren prebentzio neurriak honako protokoloan jaso ditu Jaurlaritzak -PDF-\nDokumentu horretan, SARS-CoV-2 birusa aerosolen bidez gutxiago hedatzeko eta aireztapen egokia ziurtatzeko hainbat gomendio ere jasotzen, ditu honako loturan.


Inauguratu dute Santa Klarako pasabidea - Zarautz - Zarauzkohitza.eus\nInauguratu dute Santa Klarako pasabidea\nAmaia Urbieta Arruti 2018-10-01 17:03\n20 hilabeteko lanen ostean, gaur inauguratu dute Santa Klarako lur azpiko pasagunea. Eskilarak eta arrapalak egin dituzte bertatik igaro ahal izateko, eta Santa Klara kalean plaza txiki bat egokitu dute, herritarren aisialdirako.\nGaur inauguratu dute Santa Klarako oinezkoentzako pasagunea. Hiru milioi eurokoa izan da lan horiek egiteko aurrekontua (BEZa barne), eta Eusko Jaurlaritzak finantzatu ditu oso-osorik.\nLur azpiko pasabidera igarotzeko eskilarak eta arrapalak jarri dituzte San Frantzisko eta Santa Klara kaleetan. Azpiegitura berriaren inaugurazioan izan da Arantxa Tapia sailburua, Xabier Txurruka alkatearekin batera. Haiekin izan dira Antonio Aiz sailburuordea eta ETS Euskotren enpresen zuzendari nagusiak (Aitor Garitano eta Imanol Leza, hurrenez hurren). Eusko Jaurlaritzako eta ETSko ordezkariak pasabidetik igaro dira Zarauzko Udaleko hainbat kiderekin batera. Ondoren, Tapia sailburuak adierazi du jarduera honek garrantzi handia duela Euskal Trenbide Sareak "pixkanaka hiriguneetan dauden eta trafiko handia izaten duten trenbide-pasaguneak kentzeko" landu duten politikaren barnean.\nXabier Txurruka alkateak, berriz, eskerrak eman dizkio Eusko Jaurlaritzari, egindako ahaleginagatik, baita herritarrei ere, izandako pazientziagatik, 20 hilabetez jasan baitituzte lanen eragozpenak. Era berean, Arkitekturaren Nazioarteko Eguna dela gogorarazi du alkateak, eta horren harira, halako hirigintza jardueren garrantzia azpimarratu du: "Pertsonen zerbitzura dagoen proiektu baten adibide garbia da, baita legegintzaldi honetako proiektu estrategikoetako bat ere; izan ere, trenbidearen bi aldeak lotuta, nabarmen hobetuko dira zarauztarren segurtasuna, bizi-kalitatea eta mugikortasuna".\nEskaintza berezia paxotarrentzat\nDuela urte asko trenbide-pasabidea zaintzen egoten zen familiari eskaini diote azpiegitura berria. Familiaren ezizena bera, Paxo, herritarren artean hedatua dagoen pasonibel hitzetik dator. Izan ere, Joxe Olazabal eta Eulali Iruretagoiena arduratu ohi ziren pasabideko barrera igotzeaz eta jaisteaz. Haien omenez, Paxo jartzen duen plaka bat dago pasabidearen sarreran, San Frantzisko kalearen aldetik.\nBideoa: Santa Klarako lur azpiko pasabidearen obrak amaitzear\nZarauzko Hitza 2018 mai 25 Zarautz\nAurreko asteburuan jarri zuten Santa Klarako lur azpiko pasabideko kaxoia. Arantxa Tapia sailburuak bere sare sozialetan partekatu ...\nIrudietan: Santa Klarako pasabideko obrak\nZarauzko hitza 2017 ots 16\nAstelehenean itxi zuten Santa Klarako trenbide gaineko pasabidea, eta aurki hasiko dira lur azpikoa egiteko lanekin. Momentuz, bidearen bi aldeak h...\nOtsailaren 13an hasiko dira Santa Klarako azpiko pasabideko obrekin\nZarauzko Hitza 2017 ots 05 Zarautz\nAurrez, hilaren 9an, Xabier Txurruka alkatea eta Eusko Trenbide Sareko ordezkariak bizilagunekin bilduko dira, aurrera begirako pausoak azaltzeko.


Euskara "guztion etxe" eta "guztiontzat zubi" dela aldarrikatu dute Ama Hizkuntzaren Nazioarteko Egunean - Debagoiena - Goiena.eus\nEuskara "guztion etxe" eta "guztiontzat zubi" dela aldarrikatu dute Ama Hizkuntzaren Nazioarteko Egunean\nMirari Altube 2015-02-21 07:00\nUnescok izendatutako Ama Hizkuntzaren Nazioarteko Eguna.\nAma Hizkuntzaren Nazioarteko Eguna da gaur, otsailak 21, eta manifestua gertatu dute Eusko Jaurlaritzak eta Euskal PEN Klubak elkarrekin Euskara, guztion etxe, guztiontzat zubi izenarekin. Ama hizkuntza dela mundua "ulertzeko" eta bizipen nahiz sentimendu sakonenak adierazteko "tresna kuttun" adierazi dute.\nPatxi Baztarrika Hizkuntza Politikarako sailburuordeak eta Urtzi Urrutikoetxea Euskal PEN Klubeko presidenteak aurkeztu dute manifestua. Euskararen lurraldean ere ehun baino gehiago direla elkarrekin bizi diren ama hizkuntzak gogorarazi dute, eta haiekiko begirunea erakustea, guztiak direlako "aberasgarri". Hala, egungo hizkuntza aniztasuna ez dela euskara eta gaztelaniara soilik mugatzen nabarmendu du Patxi Baztarrikak: "Hori baino zabalagoa eta hori baino aberatsagoa da gure artean dugun hizkuntza aniztasuna".\nFenomeno hori euskara biziberritzeko prozesuan ere zuzeneko eragina izaten ari dela azaldu du sailburuordeak."Erabakigarria izango da euskal gizarteak etorkinekiko eta euren kultura eta hizkuntzarekiko erakusten duen jarrera, beraiek euskararekiko jarrera bat edo beste har dezaten. Integratzailea, asimilazioarekin zerikusirik ez duena, izan behar du euskal gizartearen jarrerak". Eta gaineratu du auzia ez dela hizkuntza bat edo bestea hautatzea: "Kontua da gure arteko herritarren hizkuntza guztiak direla duinak eta errespetatu beharrekoak. Denon obligazioa da gure artean ditugun ehundik gora hizkuntza horien presentzia ez ezkutatzea".\n15 urte ospatzen\n1999an izendatu zuen UNESCOk otsailaren 21a Ama Hizkuntzaren Nazioarteko Egun, eta urtero ospatzen da 2000tik aurrera, kultura aniztasuna eta eleaniztasuna sustatzeko asmoz. Nazio Batuek emandako datuetan oinarrituta, egun munduan hitz egiten diren ia 7.000 hizkuntzetatik %96a mundu osoko biztanleriaren %4k erabiltzen du, eta ohartarazten du, gainera, oso litekeena dela ondorengo belaunalditan hizkuntza horietatik guztietatik erdia baino gehiago galtzea. Ehunka gutxi dira munduan hezkuntza sisteman eta arlo publikoan erabiliak izatera iritsi diren hizkuntzak, eta ehun baino gutxiago dira eremu digitalerako saltoa egin dutenak.\nHona manifestua osorik:\n"Ama hizkuntza. Lehen hizkuntza. Pertsonak, bizitzaren lehen arnas eta zaintzekin batera jasotzen duen hizkuntza. Beti bihotzean gordeko duen hori. Bizi osoan kilikatuko duen hizkuntza bereena. Mundua ulertzeko eta bizipen nahiz sentimendu sakonenak adierazteko tresna kuttuna.\nEta aniztasunak, euskal gizartearen ezaugarri garbienetariko horrek, bizikidetza harmoniatsuan du garabiderik seguruena. Eta euskarak ere halaxe. Euskara baita, bere lurraldeetan, guztion etxea eta guztion arteko zubia. Elkarren errespetuaren gainean eraikitako aniztasunean.\nEuskaratik eta euskaraz hizkuntza guztien balioa aitortzen dugu; bihoakie gure begirune aparta euskararen lurraldeko etxeetan –etorri berriak tarteko– hitz egiten diren ehundik gora hizkuntzei. Bihoakie euskararen besarkada, guztiontzat etxe eta zubi den euskararen agurra".


UK polizia gidariak emango luke Google Glass jantzita txartel bat - Berriak Araua\nUK polizia gidariak emango luke Google Glass jantzita txartel bat\nLondresko Udaltzaingoak baieztatu du Google Glass jantzita gidatzeko UK gidariak iraintzen dituela bitartean.\nAlbiste txosten bat Google Glass Explorer California nor zen bota baino eta salgai Google Glass entzungailuak jantzita gidatzerakoan atzo honela.\nCecilia Abadie zen San Diego area gidatzeko denean zuen abiadura gelditu zen, Ustez 80mph bidaiatzen 65mph zona bat egiteko. ofizial Arzalluz ere California Ibilgailuen Código atalean 27602, du Gehiegizko txartela on egoten Horrez hauste zuen hori “monitore gidari ikusgai gidatzen (Google Glass)”.\nMs Abadie erreklamazioak bere Google Glass entzungailuak itzalita hala, eta txartela ukatzea Google Glass Explorer komunitateari laguntza jaso ondoren planak zuen, bertan adierazi duenez, California Ibilgailuen Code atalean 27602 dio ez direla salbuespenak, hala nola monitore bat informazio bidaiaren garrantzitsua eskaintzen badu, edo trafikoaren estatistikak bezala, adibidez.\nGoogle Glass lege minefield bat izan daiteke. Aste honetan Google Glass errezetarik lenteak onartzen egingo du dugu ondoren, posible izango da, beharrezkoa dela horiek janztea argudiatzeko. Nola frogatzen duzu on edo off ziren? Nola egin dezaket ofizial bat Zalantzarik pantailan zen garai hartan gabe ezagutzen? Arau oraindik aplikatu bidaiari bat zinen Googleren gidaririk autoak, teknikoki oraindik litzateke aseguru helburuetarako gidaria izan?\nInquirer erabaki Chase moztu. Ez dago Glass Explorers ugari daude Erresuma Batuan. galdetzen dugu, non ez du lotura nabarmentzen dute?\nMetropolitan Poice kontaktatu dugu, non buruzagi Constable Suzette Davenport, Polizia Errepideak Polizia for Lead Nazionala, esan, “Erregulazio 109 Eraikuntza eta Erabilera (motor-ibilgailu) Araudia egiten du delitu bat motor ibilgailu bat gidatzeko errepide batean gidariaren ikusi ahal bada, zuzenean ala gogoeta by ezer ibilgailuaren egoerari buruzko informazioa baino beste bistaratzeko erabiltzen den edozein zinematografiko aparatu, gidariaren errepidea aurretik edo aldameneko zion ikusteko laguntzeko / bere / bere helmugara bere edo nabigatzeko.”\nBeraz, mezua ez da nahiko argi. It ez da berriz jantzita Google Glass betaurrekoak gidatzeko.\nGainera, esan zuen, “urratzen duten araudia dutenek prosecutions aurre.”\nGarraio Sailak bozeramailea A esan zigun, gaur egun, legeria ez Google Glass buruzko dagoelako, da polizia sortu da, lehendik dagoen legeak interpretatzeko egoki ikusten dute, Hala ere bere jarrera da Google Glass ikusten dela bat bezala “mehatxu esanguratsua” bide segurtasuna ra.\nbozeramaileak esan, “Gidariak bere arreta osoa emateko behar den errepidea, eta horregatik izan da legez kanpokoa 1980ko pantaila batean ikusteko geroztik gidatzeko bitartean, Pantaila horretan ezean gidatzeko datuak erakusten da.\n“Ez dago asmorik hau aldatzeko eta Google bildu ditugu, egungo legeak inplikazioak Google Glass eztabaidatzeko. Google anxious bere produktuak ez bide segurtasuna pose arriskua eta gaur egun aukera teknologiari legearen arabera erabili ahal izateko kontuan hartzen ari dira.”\nondoren, badirudi, estatuaren ikuspuntutik unimpeded batean, mezua argia da. Baina arauak ebaki urrun daude, eta gai hori lehortu. AEBetan bezala, teknologia berrien etorrerak legegileak abiadura gainditzen da, eta ez da luzea antzeko wrangle bat ikusiko dugu aurretik UK epaitegiak uste dugu. m\nArtikulu hau, UK polizia gidariak emango luke Google Glass jantzita txartel bat, dago sindikatua Inquirer The eta argitaratua da hemen baimenarekin.\n16466\t0 Abadie, California, California Ibilgailuen Código, Google, Google Glass, Inquirer, San Diego, Ameriketako Estatu Batuak\n← German Birth Ziurtagiriak Talde berria 'Zehaztugabea’ Sex aukera iPad Air bideo demo →


Carmen Rodríguez, Sandoval Osasun Zentroko GIBaren eta Hepatitisaren laborategiaren arduraduna | Consumer\nCarmen Rodríguez, Sandoval Osasun Zentroko GIBaren eta Hepatitisaren laborategiaren arduraduna\nGIBaren proba azkarrak egin daitezke osasun-eremutik kanpo, eta berehalako emaitza lor daiteke\narabera: Asteartea, 2010eko apirilaren 27a\nGiza immunoeskasiaren birusak (GIB) eragindako infekzioa azkar detektatzeko testak osasun-zentro batera joatea erabakitzen ez dutenentzako irtenbidea dira. Hogei minutuan, pertsona baten egoera serologikoa erakusten dute, hau da, kutsatuta dagoen ala ez. Gero, emaitza bigarren proba batekin berretsi behar da beti, nahiz eta gehienetan diagnostikoa bat datorren, Carmen Rodríguezek, Madrilgo Erkidegoko Sandoval Osasun Zentroko GIBaren eta Hepatitisaren laborategiaren arduradunak, dio.\nPROBA AZKARRAK, GORANTZ\nProba azkarren kopurua handitu egiten da biztanleek ezagutu ahala. Hori dela eta, ekitaldien berri ematen da, besteak beste, “GIBa GKEetan eta beste zentro batzuetan hautemateari buruzko azken sinposioa”, Fundación Lucha contra el Sida fundazioak antolatuta. Carmen Rodríguezek gogorarazi du, ONUSIDA erakundearen 2009ko azken txostenaren arabera, 2004an 2,5 milioi proba azkar egin zirela mundu osoan; 2008an, berriz, 40 milioi inguru.\nGero eta gehiago erabiltzen dira. Estatus serologikoa ezagutzeak bide ematen du “kate epidemiologikoa mozteko eta, pertsona seropositiboen kasuan, infekzioa onartzeko, tratatzeko eta beste pertsona batzuk infektatzea saihesteko”. Proba laburrak eta funtsezkoak dira; izan ere, bigarren azterketa behar izan arren, “test azkar positiboen %99 berresten dira”. “Oso ona da iragarpen-balio positiboa”, dio Rodríguezek.\ninfección-eu osasuna proba azkarrak probak zentroak


Urte berri diogu, handik edo hemendik eskuratutako egutegiko orria urtarrilekoa den bitartean. 2008az ari gara, hemen. Badakigu, ordea, 2008a ez dela iritsi oraindik musulmanetara, haiek egiazkoa ez omen den jainko batean ordez beste batean sinestea erabaki omen zuten eta, Ala profeta dohatsuak hala erakutsita. Eta badakigu persiarren eta armeniarren egutegian oraindik asko falta dela 2008. urtera iristeko.\n2008az ari gara hemen, eta kostatzen zaigu, honetan ere, aurrea hartu digunik dela onartzea. Gure zibilizazioaren aurretik ezer zegokeela sinestea hainbeste kostatzen zaigu, izan ere. Baina beren lehen eguna gurearen aurretik kokatzen duten askorentzat ere aurtengoa ez da 2008. urtea, baizik eta 2258 runiarrentzat, 2063-64 Vikram Samvat-en egutegia duten hinduentzat, 4704-4705 txinatarrentzat. Are antzinagokoak dira 5768- 5769 urteetan bizi diren hebrearrak, edota Kali Yugatarrak hinduak, zeintzuk 5109-5110 bitartean bizi diren.\nHonetaz geroz -otu zait- euskaldunok zerbait esango genuke. Zenbatgarren urtean ote gaude antzinako euskaldunen ilargi-egutegian, Bilboko Euskal Museoan dagoen Berriatuko Laminak II-ko kobazuloko egutegia K.a. 15000-9000koa dela onartuz gero? Gu 11008an-edo geundeke, esate batera.\nAxola ote du? Urte berri diogu, baina, nolakoa izangoden jakin ez arren, zertaz mintzatuko den, behintzat, jakin badakigu. Eta hara nola, dagoeneko, jakin dudan, urte hasierako komunikabideei jarraituta, 2008koa Lurraren urtea, Patataren urtea, Hizkuntzen urtea, Saneamenduen urtea, Kultura arteko elkarrizketarako urtea, izendatu dutela.\nEta hara nola, badakidan, dagoeneko, aurten, Simone Beauvoirkoari buruz hitz egitean feminismoaz hitz egitea tokatuko dela, eta gure artean Pedro Arrupez eta Jorge Oteizaz ere mintzatuko direla batzuk eta besteak.\nZenbatgarren urtean ote gaude antzinako euskaldunen ilargi-egutegian?\nUrteurrenez eta mendeurrenez betetako beste urte bat ere izango da 2008koa, beraz. Eta Bertold Brechtek esana etorri zait burura: poetak esanezinaz mintzatu behar du, ezin da isilik egon denak isiltzen direnean, eta ez da larregi mintzatu behar guztiek hitz egiten duten horretaz.\nEta bigarren aldiz galdetzen dut, ene artean, zenbatgarren urtean ote gauden euskaldunak, eta nekatuta, zahartuta bezala, sentitzen naiz, beren adinaz ahaztu direnak bezala, adineko baino gehiago adingabe izan nahi dutenak bezala. Nekatuta, hein batean, egunak, asteak, hilabeteak eta urteak pasatu arren, egunik, asterik, hilabeterik eta urterik betetzen asmatzen ez duen gizarte batean, zeinetan, on izateko esaneko izatera derrigortzen gaituzten, molde batean eta bestean.\nAldika, ordea, pentsatzen dut nekea ez baizik eta aisetasun molde bat ematen duela iragana ez neurtzeak, dena gogoratu ordez egunekoan datorrenari adi bizitzeko paratzen denak bezala. Eta hala, aldika, iruditzen zait aldez aurretik bizi izandakoa eta asmatua berriro bizi izateko premiarik ez duen zibilizazio batek bizi dena hobetuz bizitzeko adina eskarmentu eta gogoa eragin ditzakeela. Garai zail batzuetan, Bertold Brechtek erakusten duen bezala, hobe izan baitaiteke batek -joaten denean- bere ondoren mundu hobea uztea esaneko txintxo izana baino -deritzodanez-.


06 « azaroa « 2021 « Prentsa oharrak\n[Argazkiekin eguneratua] Gasteizek mundu mailako lidergoa partekatzen du Glasgowko eta Edinburgoko Adierazpenen sinaduran COP26an\nKategoriak: Prentsa oharrak — Komunikazio Zerbitzua / Servicio de Comunicación — 6 azaroa 2021 13:33\nAlkateak klima aldaketaren aurkako borrokan hiriak duen konpromisoa berretsi du bere Nekazaritzako Elikagai Estrategiarekin eta udalerrian biodibertsitatea bultzatzeko proiektuekin\nGasteizek munduko lidergoa partekatu du gaur Klimaren Goi-bileran, eta bi aldiz egin du. Gorka Urtaran alkatea, Ana Oregi alkateordea eta Imanol Zabaleta CEAko zuzendaria hiriaren ordezkari izango dira gaur COP26 biltzarrean.\nGoizeko lehen orduan, alkateak Elikadurari eta Klimari buruzko Glasgowko Adierazpenaren aurkezpenean eta sinaduran parte hartu du, besteak beste, Eskoziako Udalak eta Eskoziako Gobernuak antolatutako topaketa batean. Gorka Urtaranek “gure konpromisoa azaldu du munduko komunitatearen aurrean, tokiko nekazaritzako elikagaien estrategiarekin eta tokiko 2030 Agendaren etorkizuneko ekintza-planarekin bat datorren elikadura-sistema baterantz aurrera egiteko. Nazioarteko ekimenak konpromisoa lortu nahi du klima-aldaketaren aurkako borrokan funtsezko tresna diren elikadura-politika integratuak bizkortzeko. Adierazpen honek mota eta tamaina guztietako tokiko agintarien konpromisoa bateratzen du, berotegi-efektuko gasen emisioak murrizteko konpromisoa hartzen baitugu. Agertoki horretan egon nahi eta behar du Gasteizek”, Gorka Urtaran alkateak nabarmendu du.\nHiriko Nekazaritzako Elikagaien Estrategian integratutako ekintzak, halanola udalerriko elikagaien fluxuei buruz egiten ari den azterketa (City Food Flows), adibide gisa erabili dira Udalaren eta CEAren politikak ikusarazteko, tokiko ekonomian, ingurumenaren eta ekonomiaren iraunkortasunean eta herritarren ongizatean eta osasunean eragina duten ekintzak diagnostikatu eta proposatzeko.\nElikadura eta Klimari buruzko Glasgowko Adierazpena (pdf): GlasgowES Adierazpena\nCOP26ren esparruan nazioarteko beste aurkezpen bat egin da geroago, baina oraingoan biodibertsitatearen galeraren aurkako borrokari buruzkoa eta Eskoziako Gobernuak bultzatua. Gasteiz Edinburgoko Adierazpena sinatu duten erakundeetako bat izan da; izan ere, alkateak eta Ana Oregi zinegotziak azaldu dutenez, “udalerria duela hamarkada batzuetatik hona biodibertsitatea berreskuratzeko eta mantentzeko politikak berritzen eta aplikatzen ari da, erreferente bihurtu dutenak. Eraztun Berdea da, oraindik ere, bereizgarri nagusia, eta, horretarako, hainbat estrategia erabiltzen dira: hiri-azpiegitura berdea, barneko eraztun berdea, Herrandarrak edo Alde Zaharra, edo ekimen berritzaileak, hala nola naturan oinarritutako soluzioen bidez lurzoru degradatuak berreskuratzeko proiektua (Mendebaldea), adierazgarririk onenak baitira”.\nEdinburgoko Adierazpena (pdf)\nAuzoetan dinamizazio eta partaidetza sozialean laguntzen duten proiektuetarako laguntzen oinarriak argitaratu dira